Xaas Raadiye Program - Boga Wise Man\nOctober 15, 2020 qawdhan\nWuxuu soo toosay isagoo werwersan.\nSaacada ayuu eegay mise waa 3.37 PM. Wuxuu hurday laba saacadood. Isagoo dheelalawsan ayuu salaadii casar tukaday. Salaada markuu ka baxayba maskaxdiisii way kala degtay balse werwerkii kamuu bi’in.\nWaxay ahayd maalin muhiim u ah Mukhtaar. Waa maalintii uu go’aanka ka gaadhi lahaa saddexdii hablood ee uu la sheekaysanayay. Mukhtaar wuxuu ahaa arday ku fiican koombiyuutarada sidaa awgeed wuxuu istusay in uu sameeyo program uu is barbardhiga saddexda hablood.\nSi aanu u walaacin waxa uu go’aansaday in koombiyuutarku farriin u dirro labada hablood ee guuldaraysta. Farriin kasocota Mukhtaar oo sheegaysa in uu joojinayo xidhiidhkoodii.\nLaptop-kiisii isagoo sita ayuu hoos uga soo degay qolkii uu ka deganaa albeerkada Time and Space. Miiskii uu jeclaa ayuu fadhiistay inkastoo cadceedu yara kululayd. Hadana Mukhtaar wuxuu ahaa bartii yaqaan oo meesha uu mar fadhiisto ayuu jeclaa in uu markalana fadhiisto.\nLaptop-kii ayuu shiday. Internet-kii ayuu galay. Waxa uu eegay in wax email ah oo muhiim ahi usoo dhaceen. Kadibna program-kii hablaha kala saarayay ayuu furay ama load-gareeyey. Magaca program-ka waxa uu u bixiyey “Xaas Raadiye”.\nIntaanu bilaabin inuu ku guro macluumaadkii uu hablaha kasoo ururiyey ayuu is yidhi horta maad is kululaysid ood coffee dalbatid.\n“Farxaanaw” ayuu cod sare ugu dhawaaqay.\nMise daqiiqad kadib waa Farxaan oo talaabo dheeraynaya. “Ooob waa odaygii Mukhtaar oo maanta horaad usoo dhaadhacdee”.\n“Haa Farxaan maanta hawl yar baan leeyahoo aan usoo degdegee ii waran”.\n“Waala fiican yahay walaale maxaan kuu keenaa?”\n“Cappuccino ii keen walaal iyo jeex keegii kaarootada ahaa”\n“Keegaas Mukhtaaraw weli lama keenina laakiin mardhaw ayaa laynoo keenayaa walaal. Miyaan isku kaasoo raaciyaa mise cappuccino-aha ayaan kuu soo dedejiyaa?”\n“May Farxaanaw isku mar ii keen walaal” intuu ku yidhi ayuu ku jeestay laptop-kiisii. Farxaana wuu fahmay oo wuxuu dib ugu noqday dhankii maqalka ee uu ka yimid.\nMukhtaar waxa uu shandadii laptop-ka siibadeeda sare kala soo baxay buug yar oo uu kolba ku qori jiray sifooyinka muhiimka ah ee gabadh kastaa leedahay.\nFarsamada uu buuga wax ugu qoray ayaa ahayd mid inan kasta uu ka qiimaynayay laba dhinac ama dhinaceeda wanaagsan (togan ama positive) ama dhinaceeda xun (taban ama negative). Programku markaa waxa uu qiimaynayaa ama xisaabinayaa inankasta wanaageeda iyo xumaanteeda ama waxay ku liidato kadibna wuxuu siinayaa number. Hadhawna saddexda number ama tiro ta weyn ayaa guulaysanaysa.\nIntuu dib ugu diirsaday kursiga ayuu dib u milicsaday barashadii inanta koobaad.\nInanta koobaad magaceedu wuxuu ahaa Ayaan. Mukhtaar wuxuu ku bartay Ayaan aroos. Isla markii uu arkayba ishaa kaga dhacday. Balse waxay ku dhex jirtay dumar yara waaweyn iyo ciyaal. Fursadii koobaad ee ay ku aaday dhanka dibada si ay telefanka ugu hadasho ayuu ka daba baxay. Wuu sugay intay dhamaysanaysay hadalkeeda markay dhigtay ayuu hor istaagay.\nWay eegtay iyadoo filaysa inuu wax usheego. Isagoon la hadal ayuu eegay. Intay is hayn weyday ayay qososhay.\n“ii banee waddada”\n“haye numberkaaga ii qor”\n“Caawoo dhan saasaan kuu hor taagnaan”\nMobilka ayuu soo saaray kadibna u dhiibay intuu password-ka ka saaray.\nAyaan iyadoo kalsoonidiisa ka heshay ayay oo dhoolacadaynaysa ayay u qortay numberka.\nMukhtaar iyo Ayaan barashadoodii waxa kasoo wareegtay siddeed bilood. Muddadaa dhexdeeda Mukhtaar waxa uu bartay labada hablood ee kale. Mukhtaar siduu u arkayay ama dadka kaleba haday arki lahaayeen ay qiri lahaayeen waxay ahayd in Ayaan qurux u dhalatay.\nWeliba quruxda nooceeda wacan. Midab maariin ah, jidh soohan, indho waaweyn, timo dhaadheer oo uu habeenkaa arooska u bogay iyo dhoolacadayn markay muusooto eygu lafta dhigo. Dhanka kale Mukhtaar wuxuu ayaan u arkayay inay dhaqan fiican lahayd oo aanu wax maalayacni ah kala kulmin dhankeeda.\nMarkasta oo uu la balamo hadaanay mashquul ahayn way u iman jirtay. Markuu telafankeeda garaaco way ka qaban jirtay hal marna iyadoo meel buuqa joogta kamay qaban telefanka. Waxase Mukhtaar aan u cuntamin in Ayaan ahayd inan aan sheekada aqoon oo iska aamus badan. Haduu maantoo dhan u sheekeeyo way ka gurtaa kolna way qososhaa balse badanka waxay ku darsataaba muu badnayn. Mukhtaar wuxuu is odhan jiray hadada guursato bilee maalin uun intay eegto uun iska dhaqaaqdaa sidii ku dhacday saaxiibkiisii gabadha quruxda badan guursaday. Ku darsoo Ayaan waa ardayad jaamacadeed oo dhigata xisaabta.\nWaxa uu soo saaray qiimayntii Ayaan.\n1. Qurux 90%.\n2. Daacadnimo 69%.\n3. Is-fahan 15%.\n4. Dhego-nugayl 80%.\nLasoco qaybaha 2 aad iyo Saddexaad. ….\ncaqli dumar Hargeisa haween Jacayl Sheeko Somaliland\nPrevious Post Duufaanada Siyaasadeed Ee Ku Xeeran Dalka.\nNext Post Taariikhda Burburka Somaliland. Qaybta 1aad..\nCali Ibraahim says:


RIKOODH: Real Madrid Oo Rikoodh Cusub Ka Dhigtay Suuqa Iibka Ciyaartoyda Ee Xagaagan - Gool24.Net\nRIKOODH: Real Madrid Oo Rikoodh Cusub Ka Dhigtay Suuqa Iibka Ciyaartoyda Ee Xagaagan\nReal Madrid ayaa suuqa xagaagani u xidhmay iyadoon hal ciyaartoy lasoo wareegin, waxaana kaliya furnaa albaabka bixitaanka oo dersin laacibiinteeda ka mid ah qaarna ay iibisay, kuwo kalena amaah ay ku baxeen.\nLos Blancos ayaa loo diiwaangeliyey rikoodh cajiib ah oo aan 40kii sannadood ee ugu dambeeyey soo marin kooxdan, waxaanay u noqotay xagaagii ugu horreeyey ee aanay wax ciyaartooyo ah lasoo wareegin muddadaas afartanka sannadood ah.\nTababare Zinedine Zidane ayaa waxa kaliya oo uu koodiisa kusoo celiyey saddex ciyaartoy oo amaah kaga maqnaa oo kala ah Martin Odegaard oo khadka dhexe ah, goolhaye Andriy Lunin iyo difaaca midig ee Alvaro Odriozola, kuwaas oo waqtiyo kusoo kala qaatay kooxaha Real Sociedad, Real Oviedo iyo Bayern Munich oo ay xili ciyaareedkii ugu dambeeyey u kala ciyaarayeen.\nLaacibka reer Norway ee Martin Odegaard oo dhawrkii xili ciyaareed ee ugu dambeeyey amaah ugu maqnaa kooxo kala duwan, ayaa waxa uu kusoo laabtay kooxdiisa isaga oo soo helay khibrad, qaan-gaadhnimo ciyaareedna muujiyey maadaama ay da’diisu ahayd 16 jir markii uu yimid Santiago Bernabeu.\nSuuqa iibka ciyaartoyda ee xagaagan, waxa uu Real Madrid u noqday markii ugu horreysay ee tan iyo 1980kii aanay wax ciyaartooyo ah lasoo saxeexanin.\nSannadkaas 1980kii, waxay Real Madrid dib ugu noqotay kooxdeeda heerka labaad oo ay kasoo dallacsiisatay saddex ciyaartoy oo da’ yar ahaa, laakiin may jirin ciyaartooyo bannaanka uga yimid.\nReal Madrid waxay toddobaadyadii ugu dambeeyey ka dirtay kooxdeeda oo amaah ama iib ku baxay ciyaartooyo ay ka mid yihiin Gareth Bale, Sergio Reguiolon, James Rodriguez, Achraf Hakimi, Brahim Diaz, Reinier Jesus, Dani Ceballos, Borja Mayoral iyo Tafekusa Kubo.\nMadaxweyne Florentino Perez ayaa taageereyaasha kooxda usii sheegay bishii July in aanay samayn doonin saxeexyo cusub maadaama uu dhaqaalahooda dhibaato ku keenay Korona Fayraska oo hoos u dhac weyni ku yimid dakhligoodii.\nDonny van De Beek oo ay Real Madrid heshiis isfaham ah lasiii gaadhay ayay ka talo-baxday oo u wareegay Manchester United, waxaanay doorbiday inay soo ceshato Odegaard oo khibradda kasii dhaxlaya Luka Modric.\nSababta kale ee Real Madrid ka joojisay inay ciyaartooyo soo iibsato ayaa waxay tahay garoonka Santiago Bernabeu oo dibu-dhis lagu samaynayo, illaa bishii March na xidhnaa, waxaana la filayaa inay ku baxdo lacag dhan €800 milyan oo Euro.


LIVE STREAMING Web Halgan TV Station\nLondon:-Waxaan ugu bishaareynaynaa dhamaan umada Soomaaliyeed iyo Akhristayaasha Halgan.net in\nNadwo Cilmiyeed ay bilaaban doonto markay bishu tahay 5-7 2016 waxaana ay ka bilaaban doontaa Masjidka Abuubakar Ee Degmada Buurtinle.\nNadwadan ayaa waxaa si maqal iyo muuqaal ah u tabin doona Shabakarada Islaamiga ee Halgan.net hadii alle idmo\nHalgan.net ayaa waxaa uga barateen in ay duruusta iyo nadawaadka diiniga ah ay si maqal iyo muuqaal ah idiinku soo gudbiso.Howlwadeenada Halgan.net ayaa haatan Diyaariyey in si maqal iyo muuqaal ah aad uga bogotaan Nadwo Cilmiyeed ay bilaaban doonto markay bishu tahay 5-7 2016 waxaana ay ka bilaaban doontaa Masjidka Abuubakar Ee Degmada Buurtinle.\nSidoo kale waxaad si Live ah uga dhageysan kartaa Radio Halgan Live adiga oo telkaaga ku soo dajisan kara App-ka Radio Halgan Live. iyo Radio Al-Xikma oo ka howlgala deegaanada Puntland.\nNadwadan ayaa waxaa ka soo qeyb gali doona culumo si weyn looga yaqaan Soomaaliya waxaana ay si rasmi ah u bilaaban doontaa hadii alle idmo 28-30 Rajab 1437 ku beegan 5-7-May 2016.\nIdaacada Islaamiga ee Al-Xikma ay xarumo gaaraya 13 ku leedahay Puntland waxayna baahisaa duruusta Diini ah iyo adeega bulshada. Waxaa kale oo aad si sahlan ugu shuban karaan Radio Halgan Live telkooda gacanta Radio Halgan Live Google Play hadii uu yahay telfanka aad heysato nooca Android hadii aad heysato Apple waxaad ka soo gishataa App Store .waxaad ku qoreysaa (Radio Halgan Live) waa free wax lacag ah maaha . Halkan ka Dajiso Radio Halgan Google Play Halkan ka Dajiso Radio Halgan Live App Store Waxaa kale oo aad duruusta iyo towjiihaadka culumada aad si dhib yar aad uga dhageysan kartaa Radio TuneIn oo aad soo gishan karto telfankaaga gacanta.Radio TuneIn ka dib meesha ay ku taal Search ku qor Radio Halgan Live . Alle waxaan ka baryeynaa in acmaasheen uu ka dhigo mid kaligiisa khaalis u ah Aaaamiin Hoos ka Dhagayso si live ah Radio Halgan iyo Idaacadda Radio Al-xikma\nHalkan Ka Dhageyso Radio Halgan Live. Mareegta Radio Halgan halkan ka eeg Maamulka Radio Halgan Live Dhamaan waxaan u mahad celineynaa walaalaha nagu kordhiyey talooyinka iyo nasiixooyinka qiima galka ah oo ay na soo gaarsiiyeen qaar ka mid ah culumada Soomaaliyeed alaha dhowree dhamaantoood.\nHajj and Umrah qiimo ku raali geliya 2016 Hajj Package Salama\nShirkadda isgaarsiinta Golis Telecom Somalia\nSomali Links Fatwa Online Copyright © 2003 - 2016 Halgan.net ®All rights reserved. Designed by Ramaas Software


Xaajo.com – Xaajo.com: The latest Ogaden / Somaligalbeed News on the Net.. » Qunsul ku xigeen LA oo la ciiday Jaaliyadda California\nQunsul ku xigeen LA oo la ciiday Jaaliyadda California\nOctober 27, 2012 - Written by xaajo - Edited byxaajo\nCalifornia-Sabti October 27,2012.Jaaliyada Somalida Ethiopia ee Gobolka California oo la ciiddey Qunsul-xigeenka Qunsiliyada Itoobiya ee magaaladan Los Angeles Mudane Xabiib Muxumed Yuusuf, Salaaddii ciidda oo lagu qabtey Jardiinada Colina Sol ee Magaalada San Diego ayaa ay isugu yimaadeen Dad badan oo isugu Jiray jaaliyada Soomaalida iyo Muslimiin kalaba.\nHadaba Qunsulka iyo Jaalliyada California ayaa salaaddii kadib fursad u helay iney khadka taleefanka kula xidhiidhaan Madaxweynaha Dawlada Degaanka Soomaalida Itoobiya Mudane Cabdi Maxamud Cumar Iyo wafdigii uu hoggaaminayey oo ku sugan Magaalada Dubey ee Dalka Imaaraadka Carabta.\nTahniyaddii ciidda uu Madaxweynuhu u soo direy Jaaliyadda ka dib, wuxuu Madaxweynahu uga waramey ujeedada safarkiisa iyo safaraka wafdiga uu hoggaaminayo Madaxweyne ku xigeenka ahna Madaxa Hoggaanka Nabadgelyada iyo Cadaalada DDSI Mudane Abdullahi Yusuf Weerar oo dhawaan u soo amba-bixi doono dalka Mareykanka.\nSidoo kale Guddiga Jaalliyadda oo uu hoggaaminayay Guddoomiyaha ururka Somalida Itoobiya Ingeneer Abdullahi Ibrahim Caydiid (Bucul) wuxuu si qoto dheer uga waramey xaalladihii ay Jaalliyaddan soo martey iyo taabba-galka ururkan cusub oo u adeegi doona danaha Jaaliyadda Somalida Itoobiya ee Gobalka California. Waxayma guddigu cambaaresey dadka nabad-diidka ah ee dacaayadaha raqiiska ah ku soo qora jaaraa’idyada mucaaradka Amxaarada ee ka soo baxa Waddanka gudihiisa iyo shabakadaha websaatyada ee fadhi ku dirirku qurbaha ku qoraan qoro,yibaaxayna in DDSI ay wakhtixaadirkan ka jirto Xukuumad Adag oo Hanatay Masiirka Shacabka Deegaanka.\nDhanka kale Madaxweynuhu wuxuu Jaalliyadda ugu hambalyeyey abaabulkooda iyo doorka taageerada nabadda iyo horumarka gobolka ee ay ka qaateen,islamarkaana Hadh iyo Habeen ugu heelan yihiin Ka Qaybqaadashada Horumarka,Nabadgelyada iyo Maamulka Suuban ee ka Taabo galay DDSI.\nWaxaana la illoobi karin ayuu yidhi madaxweynuhu kaallintii ay jaalliyadda ka qaadatey soo dhaweyntii wasiiradii gobalka ka socdey iyo Ururkii ONLF ee nabadda qaatey,isagoon uga ballan qaadey inuu safarkiisa soo socda haddii Allah yidhaahdo inuu soo mari doono California si uu ula kulmo Jaalliyaddan Wadaniyadu ku dheehan tahay.\njaalliyadda ayaa ku boorisey taageertayna Hadalkii madaxweynuhu yidhi ciddii daneyneysa nabadda iyo horumarka in ay si nabad oo waafaqsan dastuurka federaalka iyo kan gobolkaba uu u furan yihiin Albaabada Wadahadalku,Waynuna la wada soconaa 50 sano ee aan xabbadda ku jirney waxay na dhaxalsiisey kuna waynay iyo horumarka iyo xuquuqda aan ku helnay dastuurkan dawladda federaalka ah,iyadoona ay jaalliyaddu ka codsatey inuusan marnaba ka daalin Madaxweynuhu nabad raadinta uu wadey illaa iyo xilligii uu qabtey talada DDSI.\nDhanka kale jaalliyaddu waxaa kale oo ay fursad u heleen iney khadka taleefanka kula xidhiidhaan Madaxa Xafiiska Qurba-joogta ee Deegaanka Soomaalida Itoobiya Mudane Axmed Shukri iyo Lataliyaha Madaxweynaha Xagga Arrimaha Qurba-joogtaiyo Maalgashiga Mudane Maxamud Cabdi Shakuur oo ku sugnaa caasimada deegaanka Somaalida Itoobiya ee Jig-Jiga.\nIs weydaarsigii hambalyada Ciidda Carrafo kadib, waxay Jaalliyaddu oo uu la joogey Mudane Xabiib Muxumed Yusuf ay ka wada hadleen xidhiidhkan cusub ee wada shaqeynta u dhaxeyn doonta Xafiisyada Qurbajoogta, Qunsiliyada Itoobiya ee Los Angeles iyo Jaalliyada Soomaalida Itoobiya ee Gobolka California.\nUgu dambeyntii runtu waa in la is weydiiyo horumarka iyo xuquuqda aan dastuurka federaalka Itoobiya ku helnay iyo dagaaladdii xabbadda ku saleysnaa iyo waxa ay na dhaxalsiisey (Qaxootinimo, bara-kac, dal-tabyo, dacdarro, iyo gabdhaheenii iney jaariyado aan xuquuq lahayn ka noqdaan deegaamada aan deriska nahay)


KASHIFAAD: Maraykanka oo si qarsoodi ah u qaatay hub casri ah oo uu Ruushku sameeyo & Ujeedka + Sawirro | Hadalsame Media\nHome Arrimaha Caalamka KASHIFAAD: Maraykanka oo si qarsoodi ah u qaatay hub casri ah oo...\nKASHIFAAD: Maraykanka oo si qarsoodi ah u qaatay hub casri ah oo uu Ruushku sameeyo & Ujeedka + Sawirro\n(Tripoli) 28 Jan 2021 – Maraykanka ayaa la sheegayaa inay Libya si qarsoodi ah uga soo daabuleen hannaan daafaca cirka oo Ruush sameega ah, kaasoo ay ka dejiyeen saldhig ay ku leeyihiin Jarmanka, si ay ugu kuur galaan sida loo sanceeyey.\nHannaanka Pantsir S-1 oo ah batari ay ku xiran yihiin gantaalo fara badan kaasoo hal mar bartilmaameedsan kara dhowr bartilmaameedyada oo kala duwan oo joog hoose ah isla markaana gaari kara 20 mayl ayaa bishii Juun la geeyey saldhigga Ciidanka Maraykanka ee Ramstein oo ku yaalla koonfur-galneed Germany.\nMaraykanka ayaa si uu ujeedkiisa ugu qiil sameeyo ku dooday in uu tillaabadan u qaaday si aanu hubkani u gelin gacanta malliishiyaad ka dagaallama dalka Libya, tiiyoo ay jirto in markii horeba malliishiyo la siiyey kaddib markii ay Imaaraadku kasoo iibiyeen Ruushka.\nHannaankan ayay ciidanka Dowladda Libya ay ku qabsadeen saldhig cireedka Watiya bishii Maajo ee sanadkii tegey, balse waxay loo diray magaalada Zawiya halkaasoo ay ku qabsadeen malliishiyaad Daacish taageersan oo uu wato nin la yiraahdo Mohamad Bahroun.\nSida uu qorayo warqaadka the Times, waxay Maraykanku hubkan u qaateen inay xog sirdoon ka helaan kaabayaasha uu ka dhisaalan yahay si ay u fahmaan hab-howleedka uu ku shaqeeyo iyadoo ay Maraykanku aad u xiisaynayeen tan iyo markii lasoo ridey daroon uu Maraykanku sameeyey, gaar ahaan US Reaper, oo la soo ridey Nofeembar 2019-kii, kaasoo lagu soo ridey Pantsir-kan Ruushka.\nPrevious articleTOOS u daawo: Tottenham vs Liverpool, Napoli vs Spezia – LIVE (Shaxda Sugan)\nNext articleMACLUUMAAD MUHIM AH: ”Xitaa marka lagu tallaalo wuu kugu dhici karaa cudurka Covid-19” – Dhegeyso


Bulsho Lagu Gumaysto Khuraafaad Iyo Been - Xogside\nHome WARARKA CAALAMKA Bulsho Lagu Gumaysto Khuraafaad Iyo Been\nBulsho Lagu Gumaysto Khuraafaad Iyo Been\nDalka Hindiya waa dalka ay ka jiraan dhaqamo iyo caadooyin yaab leh oo qaarkood aan qofku rumaysan Karin. Waa dal lo’ada lagu caabudo oo aan hilibkeeda lagu cuni Karin, waana dal haddana kaadida lagu cabo iyadoo loo arko caafimaad iyo in xanuunada lagaga bogsanayo sida kansarka iyo xanuuno kale oo halis ah.\nHindiya waxa ku nool bulsho aaminsan dhaqan diimeed u aaminsan wax ay ugu yeedhaan “ Naga Sadhus” , Bulshadaasi ragoodu dhar ma xidhaan, mana maydhaan isla markaana dhamaan timaha ka baxa jidhkooda ma ogola in wax yarna laga jaro.\nWaxa kale oo raggu ay dhib ku hayaan xubinta taranka ee jidhkooda iyagoo doonaya in aanu dareen yeelan,taasi oo ay u arkaan denbi. Naga Sadhu qofku kuma noqdo wakhti kooban waxa uu maraa dariiq dheer oo ay ugu horayso in marka hore uu noqdo raahib dunida iska tegay oo go’doon kaga jira.\nWaxa ay aaminsan yihiin in dadka qaarkood ka awood badan yihiin kuwa kale sidaa awgeed waa dhaqan adoonsi ah, wadaadka awoodda badan leh isla markaana barakaysan ayaa si weyn loogu sheqeeyaa loogana barakaystaa.\nDumarkooda waxa ay magaalooyinka yimaadaan marka ay xaflado dhiganayaan iyagoo aan dhar xidhnayn. Dumarkooda ayaa waxa keliya ee ay xidhaan maro liimi ah oo ah tan ay Hinduusku xidhaan.\nWaxa ay degan yihiin Himilaya, waxaana ay aaminsan yihiin in webi ku yaalla dalkaasi oo lagu magacaabo Gang uu yahay mid biyihiisu barako leeyihiin. Wakhtiyada ay iidaha samaystaan ayay tagaan webiga iyagoo biyihiisa ku dhex dabaasha.\nDhaqamada diin ku sheegga ee ah ee la isku adoonsado waa mid dunida ka jirta meelo kala duwan iyadoo qofka sheekha sheeganaya uu u muuqdo mid karaamo iyo awood ka badan dadka kale leeyahay oo qofka qaadan waaya amaradiisa ay masiibo ku dhici doonto.\nIslaamku waxa uu dadka ka xoreeyay adoonsiga caqiido isagoo ku xidhay Allah (Sw) iyo in uu keligii ka cabsado, isla markaana aanay jirin qof dadka ku cabsi gelin kara awoodo dheeraad ah kaasi oo u muuqanaya in isaga la caabudayo oo hadba arinka uu ku amro la qaadanayo.\nPrevious articleDhibaato Kasta Waad Maareyn Kartaa\nNext articleHantida Iyo Farxaddu Iskuma Xidhna


Maamulka Degmada Wadajir: Horumar Badan Ayaan Ka Sameynay Degmada – Goobjoog News\nMaamulka Degmada Wadajir: Horumar Badan Ayaan Ka Sameynay Degmada\nMaamulka degmada Wadajir ee gobolka Banaadir ayaa sheegay in wax badan ay ka qabteen adeegyada Bulshada ee degmadaasi, islamarkaana ay horumariyeen adeegyo badan oo muhiim ah.\nGuddoomiyaha degmadaasi Axmed Cabdulle Afrax oo la hadlay Goobjoog News ayaa sheegay in ay shaqeynayaan xarumaha caafimaadka ee degmada sida MCH-yada, waxbarashada iyo ciyaaraha islamarkaana sanadkaan ay ka duwan yihiin sanadkii hore.\nMaamulkiisa wuxuu sheegay in mar walbo ay dejinayeen qorshe ku saleysan awoodda maamulkiisa leeyahay, una kala horumarinayeen sida ay u kala muhiimsan yihiin iyo sida fursadaha ku yimaada.\nDegmada ayuu sheegay in waxyaabaha ay u baahan tahay ay weli wax badan ka dhiman yihiin, balse qorshaha ugu horreeya ee ay degsadeen buu sheegay inay qeyb ka ahayd horumarinta degmada.\nDhinaca kale guddoomiyaha mar uu ka hadlay amniga degmada Wadajir ayuu sheegay in xaaladda tahay mid aad u deggan, islamarkaana haatan amniga uu yahay mid maraya meel la isku haleyn karo.\nXilliyada qaar ee ay ka dhacaan falalka amni darro ayuu sheegay guddoomiyaha in ciidanka amniga ay ka daba tagaan, shacabka degmadaasina yihiin kuwo la shaqeeya maamulka waa sida uu hadalka u dhigaye.\nDhageyso: Aqoonyahan Ka Hadlay Doorka Soomaaliya Ee Tartanka Dhaqaale Ee Qaaradda Afrika\nPuntland Oo Wada Hadal La Galeysa Koox Afduubatay Markab Shidaal\nGalmudug: Dhex-dhexaadintii Xildhibaannada Federaalka Ah Oo Fashilantay\npay for research papers - http://payxessays.com/ buy assignm...\npaperwriter - academic writing services uk write my paper...\nterm papers help - http://payxessays.com/ help with term pap...


"Sheekadii na dhex-martay Lafta-gareen habeenkii uu tartanka ka reebay JAWAARI" - Caasimada Online\nHome Warar “Sheekadii na dhex-martay Lafta-gareen habeenkii uu tartanka ka reebay JAWAARI”\n“Sheekadii na dhex-martay Lafta-gareen habeenkii uu tartanka ka reebay JAWAARI”\nBaydhaba (Caasimada Online) – Cumar Cabdi Axmed oo ka mid ahaa musharaxiinta kursiga Hop103 ee laga boobay guddoomihiyii hore ee golaha shacabka Prof. Maxamed Sheekh Cusmaan Jawaari ayaa ka sheekeeyey qaabkii loogu diiday tartanka isaga iyo Guddoomiye Jawaari.\nCumar ayaa sheegay inuu ahaa musharaxii ugu horeeyey ee shaaciyey inuu u tartamayo kursigaas, isla markaana mudo shan jeer ah uu la kulmay madaxweynaha Koonfur Galbeed Cabdicasiis Lafta Gareen.\n“Markii doorashadu bilaabatay Baydhabo ayaan tagnay, Madaxweyne Cabdicasiis waxaan is aragnay ugu yaraan shan jeer, fursad uma aana yeelan in aan la shiro oo habeen kasta balan hor leh ayuu ii qabanayey, laa ay dhacday doorashadii kursiga lagu boobay,” ayuu yiri.\nWaxa uu sheegay in habeenkii ugu dambeeyey ee fursada uu u helay inuu la shiro madaxweynaha uu ugu bishaareeyey in kursiga uu ka diray Prof. Jawaari, taas oo sida uu sheegay ay ku murmeen isaga iyo Lafta Gareen.\n“Habeenkii ugu dambeysay oo ay ii suurta gashay in aan kulano Lafta Gareen, markii aan u galay xafiiska ayuu igu yiri bishaaro Prof. Jawaari waan ka diray kursiga, waxaan ku iri Madaxweyne soo muwaadin maaha, oo xaq uma laha inuu tartamo, sidee uga dirtay kursiga? Kadibna waxuu igu yiri arrintaas odayaasha cida ayaan kala hadlaa ee habeen dambe ii soo laabo,” ayuu yiri Cumar Cabdi.\nWaxa uu sheegay in habeenkii xigay uu ku soo laabtay madaxtooyada si uu ula kulmo Lafta Gareen, “Habeenkaas waxuu igu yiri odayaashii waxay i dhaheen kursi in qof loo diido qofna loo ogolaado inuu u tartamo wax aan ogolaa karno maaha, waana iga tageen,” ayuu yiri Musharax Cumar Cabdi.\nIntaas kadib waxa uu sheegay in habeenkii dambe ay ka war heleen in la diiwaan geliyey musharaxa kursiga loo boobay oo ahaa wasiir ka tirsanaa xukuumaddaLafta Gareen, sidaasna ay maalinkii ku dhacday doorashadu.\n“Waxaan u tegay guddiga doorashada, guddoomiyaha ayaa igu yiri wax lacag ah ha iska bixin, anaga madaxweyne Lafta Gareen waxuu nagu yiri qofkii aan idiin soo diro siiya kursiga oo diiwaan geliya, Cabdicasiis waxa uu noo soo diray qofkaas ee lacag ha iska bixin,” ayuu yiri.\nWaxa uu sheegay in xilli habeen ah la diiwaan geliyey musharaxii loo boobay kursiga, kadibna uu malxiis ka dhigtay askari ilaalo u ahaa, sidaasna lagu boobay kursigii uu afartii sano ee lasoo dhaafay ku fadhiyey guddoomiye Maxamed Sheekh Cusmaan Jawaari.


Dacwad oogaha Sacuudiga: dilka Khaashuqji waxaa amray sarkaal | Xaqiiqa Times - Online Magazine\nHome Wararka Maanta Dacwad oogaha Sacuudiga: dilka Khaashuqji waxaa amray sarkaal\nHilbihii ayaa looga dhiibay qof “shaqaale” maxalli ah, meel dibadda ah. Sawir gacmeedka qofka shaqaalaha ah ayaa la sameeyey, waxaana socda baadigoob lagu hayo halka hilbihiisa laga heli karo.\n“Amiirka dhaxal sugaha ah waxba kalama socon” ayuu ku sii daray.\nAmir Maxamed, wiilka boqor Salmaanka Sacuudiga, ahna ninka la aaminsan yahay inuu Sacuudiga xukumo, ayaa beeniyey inuu wax lug ah ku lahaa “dambi naxariis darro ah oo aan sinnaba qiil loogu samayn karin”.\nWasiirka arrimaha dibadda ee Turkiga, Mevlut Cavusoglu, ayaa sheegay Khamiistii in qaar ka mid ah hadallada ku xigeenka dacwad oogaha Sacuudiga aysan “waafi ahayn”.\n“Waxay yiraahdeen qofkan waa la dilay sababtoo ah iska caabbin ayuu sameeyey, ayadoo dilkan uu ahaa mid sii qorshaysnaa” ayuu ku yiri warfidiyeenka.\n“Mar kale waxay yiraahdeen waa la jarjaray ….laakin ma aha wax iska dhacay. Qalabkii loo baahnaa iyo dadkiiba hore ayaa loo keenay si ay u dilaan oo ay u jarjaraan”.\n“Kuwii amarka bixiyey iyo kuwii fuliyey waa in sidoo kale la caddeeyaa, qaabka ay wax u dheceenna waa in aan la qarin” ayuu yiri Mr Cavusoglu oo intaa ku daray in Turkigu uu “iftiimin doono dhamaanba dhinacyada uu dilkan leeyahay”.\nPrevious articleMaraykanka oo Xayiraad dul dhigay 17 oo loo haysto dilkii Jamaal Khashoggi\nNext articleSafiirka Maraykanka ee Soomaaliya oo warqadaha Aqoonsiga laga guddoomay (Sawiro)


DHAGEYSO:Dowlada Soomaaliya oo ku dhawaaqday Xaalad deg deg ah oo Ayaxa ka dhalatay | Star FM\nHome Wararka Soomaaliya DHAGEYSO:Dowlada Soomaaliya oo ku dhawaaqday Xaalad deg deg ah oo Ayaxa ka...\nDHAGEYSO:Dowlada Soomaaliya oo ku dhawaaqday Xaalad deg deg ah oo Ayaxa ka dhalatay\nMadaxda Wasaaradda Beeraha dowlada dhexe ee Soomaaliya oo kulan deg deg ah la qaatay masuuliyiin ka socday wasaaradaha Beeraha Maamul goboleedyada ayaa ka hadlay dhibaatooyinka oo keenay Ayaxa Faraha badan eek u degay deegaano badan oo koonfurta Soomaaliya ka mid ah.\nWasaarada beeraha iyo waraabka Soomaaliya ayaa ku dhawaaqday xaalad degdeg ah oo ku aadan Ayaxa maadaama uu ku degay dhulbaaxadweyn oo isugu jira dhul beereed iyo dhul daaqsimeed.\nAyaxa oo dalagyo badan baabi’iyay ayaa sababay Cuno yari waxayna saamayn ku yeelatay qoysas badan oo noloshoodu ku tiirsanayd wax soo saarka beeraha.\nSaamaynta hada taagan ayaa waxaa sidoo kale ka mid ah sida ay wsaarada Beeraha iyo Waraabka Soomaaliya sheegtay Roobabkii dayrta oo ka hoos maray heerkii laga filayay,daadadkii iyo fatahaadihii Saameeyay dhul beereed baaxad leh iyo qodobo kale.\nWasiirka wasaarada beeraha iyo waraabka Soomaaliya Saciid Xuseen Ciid oo warbaahinta la hadlay ayaa sheegay inay adkaan doonto ka Saarida ayaxa ku dagay gobolada Koonfureed maadaama ay halkaasi tahay dhul beereed leh waxkasta oo ayaxu soo raacayo.\nPrevious articleDHAGEYSO:Gudiga hay’ada duulista Soomaaliya oo sheegay inay shaqadooda tayaynayaan\nNext articleMaamulayaasha dugsiyada hooyga leh oo lagu amray in ay habeenkii ardayda tirokoob ku sameeyaan


Dr Baadiyow oo ka warbixiyay shirka dib u heshiisiinta Galmudug. | Somali National Television - sntv.so\nHome WARARKA MAANTA Dr Baadiyow oo ka warbixiyay shirka dib u heshiisiinta Galmudug.\nDr Baadiyow oo ka warbixiyay shirka dib u heshiisiinta Galmudug.\nWaxaa lasoo gabagabeeyay wajigii koowaad ee shirka dib u heshiisiinta Galmudug kaas oo labadii maalmood ee lasoo dhaafay uga socday dhammaan beelaha Galmudug magaalada Dhuusamareeb.\nShirka maanta waxaa diiradda lagu saaray hannaanka dib u heshiisiinta ee Dowladda Federaalka iyo guud ahaan fikirka dib u heshiineed oo soomaalida u baahan tahay.\nDr Cabdiraxmaan Cabdullaahi Baadiyow ayaa ka warbixiyay marxaladihii uu soo maray shirka dib u heshiisiinta Galmudug.\n“Waxaa si xooggan looga dooday hannaanka dib u heshiisiinta Galmudug iyo fikirka dib u heshiineed ee Soomaalidu u baahan tahay, waxaa lagu soo gabagabeeyay in ay tahay dib u heshiisiin bulsho mid siyaasadeed iyo in Diinta Islaamka laga heshiiyo seddexdaas qodob ayaa la isla qaatay si fiicanna waa looga dooday.\nDr Cabdiraxmaan Cabdullaahi Baadiyow wuxuu tilmaamay in guddiga dib u heshiisiinta iyo Wasaaradda arrimaha gudaha ay la fadhiisan doonaan beel kasta oo la weydiinayo su’aallo isku mid ah iyadoo diiradda lagu saarayo su’aalahaasi tabashada beelaha ay qabaan.\n“Seddexda maalmood ee soo socota waxaan uruurin doonnaa xogaha la xiriira tabashooyinka iyo talooyinka beelaha ee dhismaha Galmudug, su’aallaha aan weydiineyno beelaha waxaan soo bandhigi doonnaa maalinta khamiista ah dhammaan tabashooyinka beelaha ay sheegtaan waan isku wada bandhigi doonnaa jidkaas ayaan ku soconnaa.\nShirka dib u heshiisiinta Galmudug ayaa maraya qeybtii ugu muhiimsanayd kaas oo ah in beeluhu isla gartaan hannaaka ay u dhisanayaan galmudug ay raali ka wadayihiin.\nPrevious articleMadaxweyne Waare Oo Guddoonsiiyay Motooro Qaar Ka Mid Ah Beeraleyda Beledweyne.\nNext articleRa’iisul Wasaare Kheyre oo kusii jeeda Xudur.


Halkuu Marayaa Tartanka Mucaaridku Iyo Muxaafidku Ugu Jiraan Hanashada Shirgudoonka Golaha Cusub Ee Wakiilada?\nTuesday July 27, 2021 - 19:56:02 in News by G. Good\nDoorashadii ka dhacday Somaliland 31-kii May intii ka danbeysay ilaa imika waxa socda loollan u dhaxeeya xisbiyada oo ku saabsan cidda hoggaamin doonta shirguddoonka aqalka Wakiilada.\nSida labada dhinac u kala cod bataan ayay ugu kala guulaysan doonaan kuraasta shir-guddoonka oo aan wali la cayimin fadhiga lagu dooranayo.\nTirada xildhibaanada ee xisbiyada u soo kala baxay wax ayaa iska badalay maadaama ay labada dhinac-ba soo bandhigeen xildhibaano kaga soo biiray dhinaca kale.\nGolaha Wakiilada Somaliland, ayaa lagu wadaa inay yeeshaan fadhigoodii ugu horeyay , waxaana xilliga uu fadhigaasi qabsoomayo awood u leh inuu shaaciyo madaxwaynaha Somaliland Muuse Biixi.\nKulanka ugu horeeya ee ay yeeshaan golaha Wakiillada Somaliland, ayaa xubnaha cusub ee golaha lagu dhaarin doonaa islamarkana waxa la dooran doonaa saddexda xubnood ee shir gudoonka golaha.\nLabada xisbi ee mucaaradka oo isbahaystay, ayaa waxa u soo baxay 52 xildhibaan oo ah aqlabiyad aad u badan halka xisbiga talada haya ay u soo baxeen 30 xildhibaan.\nXisbiyada mucaaradka ee Ucid iyo Waddani oo shaaciyay inay sameeysteen isbahaysi, ayaa waxay shir gudoonka u so sharaxeen saddex xubnood.\nCabdi Risaaq Khaliif Axmed oo ka soo baxay xisbiga Waddani ayay mucaaradka la doonayaan in uu qabto xilka gudoomiyaha golaha Wakiilada Somaliland.\nGuddoomiya ku xigeenka kowaad iyo kan labaad, ayaa waxay xisbiyada mucaaradka u soo kala sharaxeen labo xubnood oo ka socda xisbiga mucaaradka ee Ucid oo kala ah Cumar Jaamac Faarax iyo Cali Xaamud Jibriil.\nDhanka xisbiga talada haya ee Kulmiye oo sheegay in ay heshiis la galeen xubno ka soo goostay xisbiga mucaaradka ee Ucid, ayaa waxay jagada gudoomiyaha golaha Wakiillada la doonayaan Yaasiin Xaaji Maxamuud Xiir Faratoon oo ka socday xisbiga Kulmiye.\nKulmiye, ayaa sidoo kale waxay xubnaha ka soo baxay xisbiga Ucid la doonayaan gudoon ku xigeenka oo ay u tartamayaan Saciid Mire Faraax (Giire) iyo Cabdinaasir Yuusuf Cusmaan (Qodax).\nMadaxweynaha Somaliland Muuse Biixi Cabdi, ayaa hore u sheegay inuu ka shaqaynayo sidii uu Faratoon ku noqon lahaa Guddoomiyaha Golaha Wakiillada.\nSadexda Xisbi qaran, ayaa kala jiidanaya Xildhibaanada si ay ugu guulaystaan shirguddoonka, iyaga oo lacago u soo bandhigay Xildhibaanada.\nGeesta kale, Xildhibaan Abiibakar Siciid Cali Gaboobe oo xisbiga Kulmiye uga soo baxay gobolka Awdal, ayaa shalay sheegay in xisbiyada isbahaysiga mucaaradku ay u sheegeen in ay siin doonaan $100 kun hadii uu taageero xubnaha mucaaradku u sharaxeen doorashada shirgudoonka Wakiillada.\nSikastaba ha-ahaateen, illaa xilligan waxa soo baxayay in Xukuumadda iyo xisbigeeda Kulmiye ay ku jiraan olole xooggan, kaasi oo hadba weji cusub yeelana.


LinkedIn Waxay Bilaabeysaa Websaydh Linkedin Demographics | Martech Zone\nLinkedIn Wuxuu Bilaabayaa Websaydh Dadweynaha Dadweynaha ee Linkedin\nKhamiis, Juun 27, 2017 Arbaco, Juun 26, 2017 Douglas Karr\nLinkedIn waxay jabineysaa muuqaal cusub usbuucyada soo socda, Websaytka Dadweynaha ee LinkedIn. Websaydhka Demographics wuxuu adeegsadaa xogta LinkedIn's 500 + milyan xubnood si ay u siiso aragti ku saabsan booqdayaasha websaydhka shirkaddaada qaab ixtiraamaya asturnaanta xubinta.\nKu soo bandhigida interface fudud oo la akhriyi karo oo ku jira Maareeyaha Ololaha LinkedIn, Websaydhka Demographics wuxuu kuu ogolaanayaa inaad ku shaandheyso websaydhkaaga dhagaystayaasha 8 cabbir shaqsiyadeed, oo ay ku jiraan:\nKala sareynta shaqada\nTirakoobka Websaydhka ayaa kuu oggolaan doona inaad ku kala shaandhayso taariikhda kala duwan si aad u fahamto in ololihii suuqgeynta ee dhowaa uu sare u qaaday taraafikada qaybaha aad rabto ee dhagaystayaasha. Waxaa intaa dheer, hadda waad arki kartaa haddii aad ku soo jiidatay barkado cusub oo rajo ah boggaaga. Aragtiyadan, waxaad ku farsameysan kartaa waxyaabaha cusub ee suuqgeynta loogu talagalay inay si fiican ula jaan qaadaan dhagaystayaashaas.\nTusaale ahaan, aan dhahno waxaad u socotaa suuq-geyn ganacsi IT ah oo aad caado ahaan u bartilmaameedsaneysaa maamulayaasha tikniyoolajiyadda Mareykanka. Markaad fiirineyso websaydhkaaga Shaashadda Dadweynaha, waxaad ogaaneysaa in maamulayaasha daryeelka caafimaadka ee ku saleysan EMEA ay booqanayaan bogga wax soo saarka in ka badan intaad moodeysay. Ku qalabaysi aqoontaan, waad hagaajin kartaa istaraatiijiyadaada suuqgeynta si aad u beegsato dhagaystayaasha dhowaan la helay.\nWebsaydhyada Dadweynaha waxay na siinayaan xoogaa aragtiyo waxtar leh oo ku saabsan qaybaha kala duwan ee degelladayada caalamiga ah. Waxay naga caawineysaa inaan si cad u fahamno haddii aan ku gareyno dhagaystayaasha saxda ah istiraatiijiyadeena suuq-geynta websaydhka iyo sidoo kale bixinta caddayn ku saabsan dhagaystayaasha shabakadeena inta lagu jiro dhammaan nolosha macaamiisha. Bhanu Chawla, Madaxa Istaraatiijiyada Dijital ah, Cornerstone OnDemand\nLinkedIn Website Demographics waa horumar weyn oo horay u qaadis ah oo kaa caawinaya inaad sameysid go'aanno suuq-geyn ah oo xog-ogaal ah si aad u kobciso ganacsigaaga. Awoodda aad ku ururin karto fikradaha ka hor, inta lagu jiro ama ka dib ololeyaasha, waxaad hagaajin kartaa istiraatiijiyaddaada oo waxaad sameyn kartaa go'aamo caqli badan oo suuqgeyn ah.\nTags: Analyticsshirkaddacabirka shirkaddadalkagaraafyadawarshadahashaqada shaqadakala sareynta shaqadacinwaanka shaqadaLinkedInisku xidhka degellada ku xidhangoobtafalanqaynta boggatirakoobka bogga\nCision waxay kudareysaa Qiyaasta Isgaarsiinta Saameynta Saameynta Suuqgeynta\nMaxay yihiin Fariimaha ugu Fiican Emailka? Maxay Tahay Email Fonts Ammaan ah?\nJul 31, 2017 markay tahay 1:52 PM\nHi Douglas Karr, Aad baad ugu mahadsantahay qoraalka aad ka qortay Linkedin Website Demographics. Wax badan ayey naga caawin doontaa suuqgeynta websaydhka.


Faallooyinka | # 1 Isha laga helo Imtixaanada, Dib u eegista, Dib u eegista iyo Wararka\nDib u eeg ⚡\nDaraasad & Tababar\nVPN & Wakiil\nDaruur & Kaydinta\nPC & Kombiyuutarrada\nHoyga iyo Qurxinta\nCiyaaraha Fiidiyowga & Ciyaaraha\nTijaabooyinka & Isbarbardhiga\nSu'aalaha ayaa ka jawaabaya\niCloud: Adeegga daruuriga ah ee ay daabacday Apple si loo kaydiyo loona wadaago faylasha\nLacagta qadaadiicda Master: Spins Free, Spins & Coins Links [Xiriirka Maalinlaha ah]\nGramhir: 15ka Goobood ee ugu Wanaagsan ee lagu daawado Instagram Account la'aan\nDib u eegis: Sidee u shaqeeyaa AnyDesk, ma khatar baa?\nBilaash ah oo la fidin karo, iCloud, adeegga kaydinta kacaanka ee Apple oo isku xidha astaamo badan 💻😍.\nL. Gedeon Juun 30, 2022, 3:03 subaxnimo\nDieter B. Juun 30, 2022, 5:16 subaxnimo\nShaqada fog ee jawiga leh sirta heerka militariga iyo amniga. AnyDesk waxay isticmaashaa tignoolajiyada casriga ah si ay u hesho halabuurnimo iyo marin fog oo sax ah. Waa kan ra'yigeena 💻\nMarion V. Juun 28, 2022, 3:09 subaxnimo\n123sport: 25 Goobaha ugu Fiican ee Lagu Daawan Karo Kubbadda Cagta Bilaashka ah (Daabacaadda 2022)\n123sport, ciwaanka cusub ee lagu daawado Socodka Kubadda Cagta ee bilaashka ah ⚽?\nFaallooyinka Tifatirayaasha Juun 27, 2022, 3:05 subaxnimo\nMozilla VPN: Soo hel VPN-ka cusub ee Firefox nashqadeeyay\nShabakadda cusub ee gaarka loo leeyahay ee ay naqshadeeyeen kooxaha Firefox. Soo ogow Mozilla VPN 🦊\nL. Gedeon Juun 27, 2022, 2:48 subaxnimo\nTamilyogi: Goobaha Ugu Horaaya ee Daawashada Si Loogu Daawado Filimada Tamil Tayada HD (Nuqul 2022)\nMa jeceshahay filimada Tamilka? Ma rabtaa in aad online-ka ku daawato filimada Hinduuga HD? Soo ogow Tamilyogi mid ka mid ah meelaha ugu fiican ee laga daawado bilaashka ah?\nMarion V. Juun 27, 2022, 2:44 subaxnimo\n9docu: Soo deji dukumentiyada iyo bandhigyada TV-ga ee ku celiska qulqulka bilaashka ah\n9Docu waa goobta ugu fiican ee lagu daawado ama lagu soo dejiyo Filimada / Taxanaha Dukumentiga ah, Bandhigyada TV-ga iyo Xaqiiqda TV ee Faransiiska VF ee Bilaash ah ee Daawashada iyo Ku Celinta TV-ga. Aan isla ogaano 📼\nFaallooyinka Tifatirayaasha Juun 26, 2022, 3:27 subaxnimo\nCocoStream: Daawo Socodka Filimka iyo Taxanaha VOSTFR Bilaash\nFourtoutici: Meelaha ugu sareeya ee 10 si aad u soo dejiso Buugaag Bilaash ah (2022 Edition)\nFourtoutici.top waa goob aad ka soo dejisan karto ebooks, majaladaha, jaraa'idka, oo bilaash ah oo PDF ah, epub, .doc format ah… Laakiin maxaa la sameeyaa haddii goobta ay shaqayn weydo?\nMarion V. Juun 25, 2022, 1:35 subaxnimo\nSare: 21 Goobaha Ugu Fiican Sida Papystreaming si aad u Daawato Biyo-la'aan Bilaash ah\nGoobaha ugu fiican sida Papystreaming si aad u daawato filimadaada oo si bilaash ah ugu qulqulaya adigoon is qorin iyo VF\nFaallooyinka Tifatirayaasha Juun 25, 2022, 1:20 subaxnimo\nSare: 25 Goobaha Shukaansi ee Ugu Fiican 2022 (Bilaash iyo Bixin)\nMa waxaan dooneynaa kalgacal nololeed ama hal-habeen istaag? Ma waxaan ku wareegsanaa bogagga shukaansiga ugu wanaagsan ee noo oggolaan doona inaan ku noolaano xamaasadda aan dooneyno?\nFaallooyinka Tifatirayaasha Juun 24, 2022, 4:48 subaxnimo\nSare: 6-da ugu Dhakhsiyaha Badan Fiidiyowga\nWaa kuwan 6-da ugu sarreeya ee la xaqiijiyay ee beddelka fiidiyoowga ee Windows & Mac 🏃\nL. Gedeon Juun 24, 2022, 9:59 subaxnimo\nTirexo: Jannada Soo Dejinta Tooska ah iyo Socodka Bilaashka ah (Hagaha & Cinwaanka)\nTirexo waxay isu muujisaa inay tahay soodejintii tooska ahayd ee Faransiiska ku hadasha ee 1aad iyo goobta baahinta bilaashka ah. Waa kan hagaha oo dhamaystiran iyo ciwaanka cusub ee la heli karo?\nMarion V. Juun 24, 2022, 5:46 subaxnimo\nBuzzmonclick: Ka eeg bandhigyada TV-ga dhabta ah ee aad ugu jeceshahay ku celiska bilaasha ah\nKormeeraha Koala: Shopify iyo Dropshipping Spy Tool\nShopify siraha ayaa shaaca laga qaaday - U hel Qalabka Isbatootada Koala ee Bilaash 🐨\nVictoria C. Juun 23, 2022, 5:24 subaxnimo\n264 saamiyada87.5k Views\nStreaming: Waa maxay ciwaanka rasmiga ah ee cusub ee Empire Streaming?\n3.7k saamiyada1.8M Views\nin Streaming, Tijaabooyinka & Isbarbardhiga, Web\nTop: 21 Meelaha Ugu Fiican ee Biyo La'aanta Bilaa Xisaab La'aan (2022 Daabac)\n1.1k saamiyada367.8k Views\nWiflix: Daawasho Filimaan & Taxane Si Qurux Leh Xisaab La’aan\n352 saamiyada93.5k Views\nSare: 21-ka Goobood ee ugu Fiican Tennis-ka Bilaashka ah (Daabacaada 2022)\n2.6k saamiyada537.2k Views\nin Streaming, Tijaabooyinka & Isbarbardhiga\nStreamcomplet: Cinwaanka rasmiga ah, Sharciga, Wararka, Dhammaan macluumaadka (daabacaadda 2022)\nFaallooyinka: Tijaabooyinka & Fikradaha\nFaallooyinka.tn waa imtixaanka koowaad iyo goobta dib u eegista oo ka mid ah alaabada ugu fiican, adeegyada, meelaha loo safro iyo inbadan. Baadh liisaskayaga talooyinka ugu fiican, oo ka tag fikirkaaga oo noo sheeg khibradahaaga!\n2022 Faallooyinka 1.tn: Tijaabooyinka & Fikradaha, # XNUMX Ilaha Dib u eegista & Talooyinka\nDhiirrigelinta ku saabsan dib u eegista\nFaallooyinka & Codadka\nJimicsi iyo Isboorti\nMagaca ama cinwaanka e-mail\nSi aad u isticmaasho soo gelitaanka bulshada waa inaad ku raacdaa kaydinta iyo maaraynta macluumaadkaaga shabakaddan. %Qaanuunka Arrimaha Khaaska ah%\nWaxaan u adeegsannaa cookies si aan u hubino inaad ka hesho waayo-aragnimada ugu fiican boggeena internetka. Haddii aad sii waddo isticmaalka Reviews waxaan u qaadaneynaa inaad ku faraxsan tahay.OKma


Xamuulka waddooyinka la isaga gudbiyo oo soo kordhaya mustaqbalka - Radio Sweden Somali - Raadiyaha Iswiidhen | Sveriges Radio\nXamuulka waddooyinka la isaga gudbiyo oo soo kordhaya mustaqbalka\nLa daabacay torsdag 30 januari 2014 kl 09.30\nWaxaa mustaqbalka aad u soo kordhi doona xamuulka ay gawaarida waaweyni isaga gudbiyaan waddooyinka maadaama uu hoos u dhac ku imanayo kharashka xamuulka waddooyinka, isla markaas ay qaali noqonayaan badeecada lagu diro tareenada iyo diyaaradaha. Sababta ugu weyn oo keentay in isticmaalka gawaarida waaweyni kordhaan ayaa ah mushaarooyinka dareewalada oo hooseeya, sida ay qabaan khubaro arrintaan baartay.\n– Waxaa hadda noo muuqda bilowgii kororkii xamuulka lagu qaado gawaarida waaweyn. Mustaqbalka waxaan arki doonnaa koror dheeraad ah. Sidaasna waxaa yiri Henrik Sternberg oo ah caalin ku takhasusay gaadiidka oo ka hawlgala jaamacadda Lund.\nTirakoob laga helay wakaaladda gaadiidka iyo waddooyinku wuxuu muujinayaa in sannadkii 2013 uu hoos dhac ku yimid xamuulka lagu qaado tareenada iyo doonyaha, halka uu xamuulka lagu qaado gawaarida waaweyn uu xoogaa kor u kacay. In ay sidaas ahaatana waxaa sabab looga dhigayaa isbeddelka ku yimid kharashayada, sida uu sheegay Henrik Sternberg.\n– Waxaa si cad u muuqda in kharashka gaadiidka badda iyo gaadiidka tareenadu uu sare u kacay halka uu kan gaadiidka waddooyinku hoos u dhacay.\nHaddii ay noqoto in shirkaduhu kala doortaan in ay kharash yar ama mid badan ka bixiyaan dhoofinta badeecadahooda, waxaa iska cad in ay dooranayaan kan ugu raqiisan, ayuu Henrik Sternberg yiri isagoo hadalkiisa sii wata:\n– Sida ay hadda u muuqato waxaa jira shirkado badan oo ku tartamaya. Haddaan tusaale u soo qaadanno shirkadda dukaamada waaweyn ee Coop oo markii hore faa’iido ku qabay in ay badeecooyinka ku rartaan gaadiidka tareenada, ayey hadda u muuqataa mid wax ku ool ah in ay adeegsadaan gaadiidka waddooyinka mar haddii qiimahoodu uu hoos dhac ku yimid.\nSicirka xamuul-qaadidda waxaa hoos u dhigaya gawaarida waaweyn oo soo batay ahna kuwo tayo wanaagsan. Waxaa kaloo soo kordhay tartanka gawaarida waaweyn oo dalalka ka yimid iyo mushaarooyinka dareewalada oo hooseeya.\n– Marka la eego dareewalada ka yimaada dalalka Bulgaariya iyo Roomaaniya waxaas dareewaladaas ku baxa kharash boqolkiiba 25 ilaa 30 ka yar kan ku baxa dareewalada Iswiidhen. Sidaasna waxaa yiri Henrik Sternberg oo caalin ka socda jaamacadda Lund.


Hadmaan helaynnaa hoggaan hufan?! W/Q: Naciima Xasan Xuseen | Laashin iyo Hal-abuur\nHadmaan helaynnaa hoggaan hufan?! W/Q: Naciima Xasan Xuseen\nHadmaan helaynnaa hoggaan hufan?!\nSiday dawladdii dhexe ee Maxamed Siyaad Barre AUN, ay meesha uga baxday, waxaan la kowsaday, oo garaad iyo garasho yeeshay Soomaaliya oo burbur ah, xasillooni iyo amni uusan ka jirin, ka la dambeyn iyo habsami u socod qabin, macluul iyo biyo la’aan baahsan ay ka jirto, daryeel caafimaad iyo horumar waxbarasho uu ku yaryahay.\nWaxaa barbar socday hay’ado gargaar fiidiyeyaal ah, oo is ku dayo daboolidda goobaha baahida ba’an ka jirto ee dalka, in kastoo ayaguba ka qeyb yihiin burburka dalka ka jira.\nDhaqdhaqaaq nololeed iyo mid ganacsiba wuu leeyahay, adeeg caafimaad iyo waxbarasho sidoo kale wuu leeyahay, in kastoo aysan gaarsiisneyn heerkii loogu talagalay.\nIn badan oo ka mid ah dadka u dhashay waa qurbajoog, dareen ku nool ah, oo wadnaha farta ku wada hayo, dadka dalka ku suganna waa bulsho is ku af, dhaqan iyo diin, haddana, is ma fahmaan, oo hoggaan sugan ma leh!\nMarkaan arko nabadda iyo ka la dambeynta ka jirta dalalka kale dhabtii dareen culus baa i gala, misana waxa i gasho yiddidiilo ah, inaan gaari doonno heerkaas oo kale, oo waxaan isku sasabaa, dhibka inuu mardhaw soo af jarmi doono. Dhibka la la ma dhalan!\nWaxaan nolosheyda oo dhan ku qaatay dalka oo weli qurba u ma bixin, waayo, rajo fiican baa igu jirtay, inay mar uun riyadeyda ku aaddan hoggaanka rumoobi doonto, balse, waayay hoggaan hufan iyo madax danta guud ka fakareysa.\nNaxariista Alle iyo awooddiisa ayaa igu qancineysa, in xaalku mar uun is beddeli doono, haddana, ma arko cid u fakareysa aayaha dalkan iyo dadkiisa.\nKol kasto oo doorasho cusub la galo, ama maamul cusub meel loo magacaabo waxaa i gasho rajo ah, in isbeddelku dhaw yahay, balse, halkii kuwii hore ayay ka miisaan, oo dantooda iyo tan tolkood baa ka weyn danta Soomaali weyn!\nWaxaad mooddaa rajadeydii aheyd helitaanka hoggaan hufan, inay quus ku dhaw dahay, oo hoos u sii janjeersaneyso, waxaana u sabab ah:\nMarkaan arkay, madaxda is ka tamashleyneyso, bulshadii oo baahan, misana dayac iyo dacdarro la il daran.\nIlaha dhaqaalaha oo gacanta loo geliyay shisheeye, iyadoo Soomaalidii wada baaga- muudda ah.\nOday tol ka socdo, oo loo dhiibay maamul uusan aqoon u laheyn, iyadoo ay joogaan aqoonyahanno sugi yaqaan howshaas.\nArday qurbaha dhibkiisa u dhabar adeygay, oo markii shaqa codsi dhiibtayna laga hormariyay ina adeer reer hebel ah, oo wax badan u billawneyn.\nMarkii danta guud laga hormarshay, tolkaa wax ka horreeyo ma leh.\nMarkay bulshadii isu baddashay sida loo ka la taag roon yahay, wax ha loo qeybsado, intay ahaan laheyn sinnaan iyo caddaalad, ku salaysan, sida loo ka la aqoon badan yahay.\nKolkii gacan ku dhiiglaha reer hebel baalka la gashto, kan reer hebellka kalena garsoorka la horkeeno!\nHalkii madaxdeenna suubbaneyd (Asxaabtii iyo Khaliifyadii) ka fakiri jirtay inta taagta iyo tabarta daran, iyo waliba nafleyda ku teedsan goobaha ay ka taliyaan, hadda waxaa loo soo dhardhigtay bara kicinta iyo baabi’inta bulshada.\nKolkay colaaddu noqatay astaan, halkay nabaddu ahaan laheyd hormuud.\nHalkii bulshada loo keeni lahaa dawo iyo cunno dheellitiran, oo waliba ay hubban tahay taariikh soo saarkeedii, waxaa lagu soo qubaa kunteennarro dhacay!\nIntaas iyo in ka badan ayaa quus i gelisay, walibana inta wacyiga leh ay ku yar yihiin.\nGaran maayo goortay xaqiiqoobi doonto riyadaas, oo hoggaanka aan ku taammayana soo caga dhigan doono gayigeenna, Guullase waa awoodaa, goor aan dheerayn, in uu nagu gallado.


Basaska korontada ku shaqeeya ee Turkiga oo magaalooyin waawayn oo Yurub ah kusii ballaaranaya + Sawirro | Hadalsame Media\nHome Arrimaha Caalamka Basaska korontada ku shaqeeya ee Turkiga oo magaalooyin waawayn oo Yurub ah...\n(Ankara) 27 Luulyo 2021 – Gawaarida Turki sameega ah ee Karsan, oo ah shirkad dhista gawaarida casriga ah oo ay ku jiraan basaska korontada ku shaqaysa, ayaa ku guulaystey inay basas u sameeyaan dowladda hoose ee Timisoara ee dalka Romania.\nKarsan, ayaa mashruucan kusoo bandhigtay Qaybta Bandhigga Bulshada ee KAP, waxayna sheegtay in laga dalbaday 44 bas oo koronto ku shaqeeya oo ka mid noqon doona Gaadiidka Dadwaynaha, iyo kabkooda muddo 6-sanadood ah oo ay wehliyaan saldhigyo laga dabeeyo oo ay dhisi doonto.\nShirkaddan ayaa dhowaan sidoo kale ku dhawaaqday inay basaska korontada ku shaqeeya ka iibinayso Gaadiidka Dadwaynaha ee magaalada Weilheim, Germany.\nWaxay sidoo kale ku ballaaranaysaa Yurub, iyadoo Karsan ay horraanba ka howlgeleysey 30 magaalo oo Yurub ah oo ay ka shaqeeyaan ugu yaraan 200 oo bas oo koronto ku shaqeeya.\nPrevious articleGuddi ka kooban 3 hay’adood oo loo saaray baaritaanka kiiska Ikraan Tahliil oo bil maqan\nNext article”Ma aqbalayno!” – Maraykanka oo Sucuudiga & Imaaraadka u haysta inay iyagu ka dambeeyeen afgembiga ka dhacay dalka Tunisia


Maxamed Salah oo difaacay ciyaartoy lagu eedeeyay inuu xadgudub gaystay | WAJAALE NEWS\nMaxamed Salah oo difaacay ciyaartoy lagu eedeeyay inuu xadgudub gaystay\nXidiggan u ciyaara kooxda Liverpool oo bishii Abriil u sheegay wargeyska Time magazine in ay tahay la badelaa habka loola dhaqmo haweenka Bariga Dhexe, ayaa Khamiistii waxa uu bartiisa Twitterka ku difaacay ciyaaryahan Caamir Warda.\nKaddib markii ay soo gudbiyeen eedo ah inuu ciyaaryahankaasi kula kacay xadgudub galmo, ayaa Xidhiidhka Kubadda Cagta ee waddanka Masar (EFA) waxa uu Warda ka joojiyay inuu ka sii qeyb qaato Koobka Qaramada Afrika (Afcon) kaas oo haatan ay martigelinayso isla Masar.\nCiyaaryahanka khadka dhexe ka ciyaara ayaa bilowgii hore waxa uu diiday eedaha loo soo jeediyay hasayeeshee Khamiistii ayuu waxa uu Twitterka soo dhigay muuqaal uu raali gelin ku bixinayo, waxa uuna ballanqaaday in dhacdooyinka noocaas oo kale ah aanay soo laaban doonin.\nXidhiidhka Kubadda Cagta ee waddanka Masar (EFA) ayaa markaa kaddib ka laabtay go’aankii hore, waxa uuna xidhiidhku sheegay in Warda – oo u ciyaara kooxda PAOK ee waddanka Girigga – uu ka qeyb qaadan karo tartanka.\nWaxyar un kaddib markii xulka Masar uu ka adkaaday xulka Jamhuuriyadda Dimuqraadiga ee Koongo sidaana uu ugu soo gudbay wareegga 16-ka ee Koobka Qaramada Afrika, ayuu Mo Salah waxa uu bartiisa Twitterka soo dhigay in saaxiibkii “aanay ahayn in geeska la galiyo”.\n“‘Maya’ waa ‘maya'”, ayuu soo qoray, ka hor inta aanu ku darin, “inta badan dadka khaladka sameeya qaab wanaagsan waa ay isu badeli karaan in isla markiiba dhinaca la galiyana ma aha”.\nFarriin labaad ayuu Salah ku sheegay: “Waa inaan rumaysnaanaa fursadda labaad… waa inaynu dadka hagnaa oo waxbarnaa. In qofka la takooro xalku ma aha.”\nFarriimaha ayaa waxaa ra’yigooda ka soo dhiibtay ilaa 5,000 oo qof, waxaana jiray dad badan oo si cadho leh uga falceliyay.\n“Dhiirigelintaadu meel khaldan ayaad dhigtay [oo waxaad difaacaysaa] nin xun oo xadgudub sameeyay,” waxaa sidaasi soo qoray weriye reer Masar ah oo lagu magacaabo Islam Akel.\nMona Seif oo haweenka u ololaysa ayaa waxa ay soo qortay: “Waxaad fursad labaad siisaa qofka marka uu muujiyo inuu ka xun yahay waxa uu sameeyay! Marka uu doonayo inuu mas’uuliyadda qaato uuna raaligeliyo dadka uu waxyeeleeyay, oo ah haweenka uu kula kacay xadgudubka galmo. Hasayeeshee waxa aad hadda sameysay waxa ay riixaysaa in xadgudub kale la sameeyo.”\n“In loo qiildayo ficil noocaas oo kale ah waa wax aad looga xumaado,” qofkale oo lagu magacaabo @Eng_RaMo ayaa soo qoray.\n“Dadka caanka ah waa in lala xisaabtamaa. Waxaa la joogaa wakhtigii la soo afjari lahaa xasaannada ay ku raaxaystaan dadka caanka ah ee ah in aanan la taaban karin,” Mariam ayaa soo qortay.


▷ Canon EOS R7 Taariikhda Siideynta, Qiimaha, Wararka xanta ah iyo waxa aan dooneyno inaan aragno - 【Isbarbardhigga】 2022\nCanon EOS R7 taariikhda sii deynta, qiimaha, xanta iyo waxa aan dooneyno inaan aragno\nKaamirooyinka iyo Kaamirooyinka | 0 Comments\nCanon EOS R7 waa inay noqotaa kamarad muhiim ah. Waxaa la sheegay in ay tahay tii ugu horreysay, ama ka mid ah kuwa ugu horreeya, ee mowjad cusub oo ah RF waxay ku rakibtaa kamarado aan muraayad lahayn, oo leh dareemayaal APS-C. Haddii mala-awaalku sax yahay, tani waxay ka dhigi kartaa mid la awoodi karo, haddana awood leh oo lagu galo nidaamka kamarada muraayadda ee Canon, oo leh Xirfadaha ku habboon sawir qaadista duurjoogta, ciyaaraha iyo muuqaalka.\nXayeysiiska: Waxaa weli aad u hore u ah Canon EOS R7 xanta. Ilaa hadda, ma jiraan daloolo waaweyn, waxayna u muuqataa in saamaynta domino ee masiibada ee silsiladaha sahayda iyo gabaabsiga ay suurtagal tahay. waxay dib u riixeen Canon jadwalkii siideynta 2021 xoogaa. Laakiin xanta Canon ee kamarad APS-C ee ugu horeysay ayaa sii socota, ilo lagu kalsoon yahayna waxay soo jeedinayaan inay ugu yaraan ku jirto shaqada.\nSidaas, Maxaan ka filan karnaa wararka xanta ah ee EOS R7? Hadda, dhammaan kamaradaha Canon EOS R, oo ay ku jiraan Canon EOS R5 iyo Canon EOS R6, waxay leeyihiin dareemayaasha jir buuxa. Laakiin sida Canon EOS 7D Mark II dhijitaalka ah SLR, waa in la isku daraa sifooyinka xirfadeed ee APS-C. Tani waxay ka dhigan tahay in aad isticmaali karto lenses la mid ah moodooyinka jir buuxa, iyada oo aan lahayn adapter-ka. Taasina waxay hubaal ahaan ka dhigan tahay dhamaadka taxanaha Canon EOS M, ugu yaraan qaabka aan ognahay maanta.\nEOS R7 macneheedu waa Canon's lineup-ka hadda ee kamaradaha aan muraayadaha lahayn ayaa ugu dambeyntii loo habeyn karaa si ka badan sida Sony. Kaamirooyinka aan muraayadda lahayn ee APS-C ayaa wadaagi doona isla buur isku mid ah, laakiin waxaa jiri kara muraayado lens oo kala duwan oo loogu talagalay APS-C iyo moodooyinka qaab-buuxa ah.\nLa yaabi mayno inaan aragno muraayadaha M-Mount ee hadda jira oo wax laga beddelay si loo waafajiyo isbeddelkan iyo adabtarada ( rajada jaban, profile hoose) si loogu oggolaado milkiilayaasha kamaradaha EOS M inay kor u qaadaan iyada oo aan lahayn madax-xanuun badan. Laakiin, Ka waran kamarada lafteeda? Waa kuwan waxa aan ilaa hadda ognahay, oo ku saleysan sirkii ugu dambeeyay iyo wararka xanta ah.\n1 Canon EOS R7 taariikhda sii deynta iyo qiimaha\n2 Noocyada 'Canon EOS R7', Leaks, iyo Astaamaha\n3 Canon EOS R7: waxa aan rabno inaan aragno\n4 Canon EOS R7: Fikradaha hore\nCanon EOS R7 taariikhda sii deynta iyo qiimaha\nDecember 2020, waxaa jiray Xanta ah in sawir qaadayaashu ay tijaabinayeen Canon EOS R7 prototypes duurka. Mala-awaal laga helay ilo lagu kalsoon yahay Canon ayaa soo jeediyay taas kamaradu waxay ahayd "ku dhawaad la mid ah Canon EOS R6".\nTan iyo markaas, filashooyinka ayaa xoogaa xanaaqay iyadoo la soo jeediyay in caqabadaha wax soo saarka masiibada iyo yaraanta semiconductor ee socota ay hadda dib u dhigeen qorshayaasha Canon 2021 xoogaa.\nBishii Janaayo 2021, ilo kale oo adag Canon ayaa si maldahan u sheegay in siideynta Canon ee ugu xiisaha badan sanadka ay ku dhamaan karto inay noqoto Canon EOS R1 (ama laga yaabee, in la siiyo warar badan, Canon EOS R3). Maaddaama kan dambe aan la sii deyn doonin illaa Sebtembar, taasi kama tagi doonto meel badan oo loogu talagalay siideyn kale oo weyn 2021. Sidaa darteed 2022 sii deynta Canon EOS R7 waxay u muuqataa sida ugu macquulsan.\nWali ma hayno faahfaahinta qiimaha, laakiin kamarad ayaa laga yaabaa in loogu talagalay nooca dhagaystayaasha ee mar iibsan lahaa Canon EOS 7D Mark II. Kamaradani waxay ku kacday €1,799 / €1,599 markii la sii daayay 2014, inkasta oo ay ahayd waqti aad u dheer ka hor waa in aynaan u qaadan in Canon EOS R7 uu ku iman doono kharash la mid ah.Kamarada APS-C ee ugu fiican Sony, Sony Alpha A6600, waxay markii hore ku kacday €1,400/€1,449/ AU$2,079 waxaana laga yaabaa inaysan ahayn qiimaha ugu xun ee Canon uu bixiyo. Dhammaan waxay ku xiran tahay tirada sifooyinka laga dhaxlo Canon EOS R6.\nXanta dhawaanahan ee June ayaa soo jeedisay in Canon EOS R7 uu noqon karo mid ka mid ah seddexda Kaamirooyinka cusub ee Canon APS-C, oo ka sarreeya heerka gelitaanka Canon EOS R8 iyo EOS R9. Haddii tani run tahay, waxay qaadan kartaa Canon EOS R7 ilaa dhamaadka sare ee kala duwanaanshaha € 2,000, si aad u hesho meel loogu talagalay EOS R9, laakiin tani waa male-awaal saafi ah xilligan.\nNoocyada 'Canon EOS R7', Leaks, iyo Astaamaha\nIyadoo Canon ayaan wali si rasmi ah ugu dhawaaqin mid ka mid ah astaamaha Canon EOS R7, Waxaan haynaa qaar ka mid ah daadad lagu kalsoonaan karo oo tilmaamaya qaar ka mid ah tilmaamaha ugu muhiimsan.\nCanon EOS R7 waxay u badan tahay inuu haysto 32,5 MP APS-C dareeraha. Canon wuxuu hore u lahaa khibrad naqshadaynta dareemayaasha cabbirkan iyo xallinta. 6 Canon EOS M2019 Mark II, tusaale ahaan, waxa kale oo uu leeyahay 32,5 MP APS-C.\nKaamiradan cusub waxay u badan tahay inay la timaado dhowr horumar oo muuqda oo qaadan doona horyaal ka sarreeya EOS M6 Mark II. Midka ugu badan ee ka laadlaadda dheelitirka ayaa ah XNUMX-dhinaca sawirka xasilinta (IBIS). Dhulka Sony waxaad ka helaysaa kaliya kan ugu sarreeya Alpha A6600, laakiin ilaa hadda Wararka xanta ah ayaa isku dhafan oo ku saabsan in lagu dari doono EOS R7 iyo in kale.\nHaddii IBIS ay guulaysan lahayd, waxay u badan tahay inay kordhiso miisaanka iyo qiimaha EOS R7 ee EOS R8 iyo R9 -dhamaadka hoose, taasoo ka dhigaysa mid la mid ah cabbirka iyo qaabka Canon EOS R6. Markaan sidaas yidhi. EOS R8 waxaa lagu xamanayaa inuu yahay kamarad "vlogger", taas oo aan shaki ku jirin inay sidoo kale faa'iido u leedahay IBIS.\nka Faahfaahinta fiidiyowga ee la filayo ee EOS R7 waxaa ku jira qaabka ugu badan ee qabashada 4K / 60p ama 120fps ee 1080p xallinta dhaqdhaqaaqa gaabis ah. Tani waxay noqon doontaa horumar muuqda oo ka sarreeya 4K/30p ee Canon EOS M6 Mark II iyo Sony A6600.\nCanon EOS R7 waa inuu sidoo kale awood u yeesho inuu qabsado 10-bit video midabka gudaha, si loo waafajiyo Fujifilm X-T4 ee ugu fiican. Canon wuxuu leeyahay shaqo dhab ah oo uu ku sameeyo halkan, maadaama Canon EOS M6 II uusan ku jirin horyaal la mid ah sida ay xafiiltamaan Sony ama Fuji faahfaahinta 4K ee fiidiyowga.\nWaxaan sidoo kale rajeyneynaa in Canon uu ka fiicnaan doono Sony's IBIS wax ku oolnimada fiidiyowga, waana fikrad wanaagsan in la isticmaalo xasilinta laba-nidaam, dijitaal ah iyo IBIS.\nSi kastaba ha noqotee, daadadyadani waxay sidoo kale soo jeedinayaan in Fujifilm X-T4 uu ku hayn karo gees si tartiib tartiib ah, maadaama ay ku dhufan karto 1080p ilaa 240fps, halka EOS R7 ay tahay inay ku dhegto 120fps. Canon wuxuu ku tiirsanaan karaa dareemadiisa xallinta sare si uu rafcaan ugu qaato sawir qaadayaasha doonaya faahfaahin dheeraad ah. Waxaana hubaal ah inay arrintu noqon doonto.\nWali ma naqaano inta xalkan sare ee macquulka ah uu saameyn doono xawaaraha toogashada. Laakiin, sida had iyo jeer, waxaan ka raadin karnaa tilmaamo kamarad hore.\nCanon EOS M6 Mark II wuxuu leeyahay xal isku mid ah, laakiin wuxuu ku gaaraa 14fps cajiib ah oo leh autofocus, ama 30fps iyadoo la adeegsanayo qaab dillaacay 17,9MP ah oo la jarjaray. Way ka yara gaabis tahay 20fps ee Fujifilm X-T4 ee hooseeya (kaaso sidoo kale toogan kara 30fps dalagga).\nWaxaan haysanaa sabab aan ku rajayno horumar. EOS R7 waxay isticmaali doontaa nooca processor-ka Digic X, kaas oo noqon lahaa DIGIC 8 casriyeyn ka Canon EOS M6 Mark II. Ma aha farqi laba-jiil ah, oo ay soo jeedinayaan tirooyinkan, kaliya farqi qarni. Lambarka sagaalaad waxaa loo arkaa nasiib darro Japan, mana aha wax aan caadi ahayn in shirkadaha Japan sida Canon ay si xarrago leh uga boodaan magacyada "9".\nTan macnaheedu waa toogashada dilaaca waxay u badan tahay inay noqon doonto inta u dhaxaysa 14 iyo 20fps, iyo hab goynta degdega ah waxay u badan tahay in la bixin doono.\nCanon EOS R7 waxaa loogu talagalay ciyaaraha isboortiga, duurjoogta iyo sawir-qaadista, sida laga soo xigtay ilo laga soo xigtay Canon, ilaa hadda waxay u muuqataa inay shaqeyso. Processor cusub ayaa sidoo kale la filayaa inuu hagaajiyo xawaaraha ogaanshaha mawduuca autofocus, haddii "mawduuca" diiradda la saarayo uu yahay isha, wejiga, ama xayawaanka. Nidaamka diiradda saaraya dhabta ah wuxuu ku xirnaan doonaa dareenka, welina ma garanayno haddii aan arki doonno casriyeyn weyn oo lagu ogaanayo marxaladda EOS M143 Mark II ee 6-dhibcood.\nCanon EOS R7: waxa aan rabno inaan aragno\nMarka laga reebo kala duwanaanshaha IBIS ee khadka cusub ee saddexda nooc ee EOS R7, EOS R8 iyo EOS R9, run ahaantii ma hubno waxa kale oo kala saari doona moodooyinka. Waxay u badan tahay inay wadaagi doonaan dareen isku mid ah, oo uga tagaya waxyaabaha ay ka midka yihiin qaabka shaashadda danbe iyo xallinta, qaabka xakamaynta, iyo tayada daawashada elektarooniga ah inta kale.\nWaxaan rajeyneynaa inaan aragno a 3.69 milyan oo dhibco elektaroonik ahugu yaraan on Canon EOS R7. Waxaan sidoo kale filaynaa xallinta la dedejiyey ee 5,76 milyan dhibcood, taas oo ay u badan tahay inaysan macquul ahayn.\nHaddii tani ay tahay kamarad sawir qaade oo macquul ah oo halis ah, waxaan jeclaan lahayn inaan aragno shaashad si buuxda u qeexeysa. Iyo Canon EOS R8 ee aan la rarin waxay isticmaali kartaa shaashad 180-degree ah halkii, in kasta oo taasi ay saameyn ku yeelan doonto cidhifyada kamarada sare. Shaashadda rogrogmi karta faa'iido badan ma leh haddii ay jirto tuulmo weyn oo EVF ah oo halkaas ku yaal.\nCanon EOS M50 Mark II wuxuu leeyahay nooca shaashadda si buuxda u qeexaya oo aan jeclaan lahayn inaan ku aragno Canon EOS R7.\nSi kastaba ha ahaatee, Habka Canon ee muraayadaha EOS R7 waa mid ka mid ah qodobbada ugu waaweyn halkan. Kamaradu waxay awoodi doontaa inay isticmaasho muraayadaha loogu talagalay Canon's kamaradaha muraayadaha buuxa ee aan muraayadda lahayn, laakiin ma jiri doonaan muraayado khafiif ah oo loogu talagalay kamaradahan APS-C ee yaryar?\nWaxay noqon lahayd. Iyadoo aanad helin goosashada iyo feejignaanta waxaad arki doontaa markaad isticmaalayso lenska APS-C ee kamarad buuxa sababtoo ah waxaad isticmaalaysaa dhammaan dareenka laakiin qayb ka mid ah muraayadaha, muraayadaha EOS R7 ee u heellan waxay isticmaali karaan muraayado yaryar. iyo canaasiirta muraayadaha. Taas macneheedu waxa weeye waxay noqon karaan kuwo yaryar, fudud, oo inta badan ka jaban natiijada.\nHaddii Canon uu hoos u dhaco jidkan, waxaan rajeyneynaa in muraayadahani ay yeelan doonaan diiradda aamusnaanta, sida Tani waxay noqon kartaa hab Canon uu ku soo jiito sawir-qaadayaasha iyo YouTubers nidaamka Fujifilm.\nSi kastaba ha ahaatee, ma aha wax Canon uu daruuri u baahan yahay inuu wax ka qabto xawaare buuxa. Waxaad horeba u heli kartaa RF 50mm f1.8 iyo RF 24-105mm qiimo macquul ah, iyo rafcaanka oo dhan Canon EOS R7 APS-C waxay u badan tahay inay kaa badbaadiso inaad lacag buuxa ku bixiso riiggaaga.\nCanon EOS R7: Fikradaha hore\nCanon EOS R7 waa, aragti ahaan, calaamad u ah shay dib-u-cusbooneysi ah oo loogu talagalay kamaradaha Canon ee APS-C.. Waa fursad ay shirkaddu uga hor boodi karto Fujifilm iyo Sony awooddeeda sawir qaadayaasha iyo sawir qaadayaasha.\nSi kastaba ha ahaatee, Wali waa xanta hadda jirta iyo mid ay xoogaa mugdi galisay mala-awaal dhowaan la isla dhexmarayay oo sheegayay in Canon uu horumarin doono kamaraddeeda ugu jaban ee buuxa. Haddii wararka xanta ah ee lagu kalsoonaan karo ay run yihiin oo € 799 ku guulaysta qaab-dhismeedka buuxa ee Canon EOS RP uu yimaado 2022, taasi waxay yara daciifin doontaa kiiska moodooyinka APS-C ee buurta RF ee Canon.\nTaasi waxay tidhi, Canon 7D Mark II had iyo jeer waxay ahayd kamarad khaas ah oo ka badan qalab badan sida EOS RP, EOS R7 waxay u badan tahay inay raacdo maskaxdaas, oo bixisa isku-dar ah xawaaraha, tayada iyo waxqabadka iyo qiimaha.


Posted on May 24, 2011 by giriyaad\nMadal Si Fiican Loo Soo Agaasimay Oo Ay Iskugu Yimadeen Beelaha Samaroon Ee Degan UK Oo ka Dhacday Manchester 21, May, 2011\nWaxa maalinimadii sabtida ahayd ay taariikhduna ahayd 21 May 2011, ka dhacay magalada Manchester shir si heersare loo soo agaasimay oo ay isugu yimadeen xubno ka socday beelaha samaroon\nee degan magalooyinka; Manchester, Birmingham, Luton, Coventry, Northampton, Leicester iyo London.\nShirkan waxaa martigaliyay Samaroonka ku dhaqan magaalada Manchester. Shirku waxa uu daba socoday shir hore oo ay horay u qabsadeen beelaha Samaroon ee degan magalada Birmingham iyo nawaaxigeeda shirkaa oo ahaa mid lagaga arinsanayay horumarka beelaha Samaroon iyo isku xidhnaashaheeda.\nShirkan ka dhacay magalada Manchester ayaan wax badan kaga duwaneen kii horayba loogu qabtay Birmingham, ujeedadiisuna ahayd sidii loo gorfeyn lahaa suurta galinta iskaashi ka dhex aloosma beelaha Samaroon ee ku dhaqan degaanada Waqooyi-Galbeed iyo Galbeedka degaanada dhexe (West Midlands iyo Northwest) ee wadankan ingriiska.\nHadaba shirkaa yaa markii ugu horaysay ku bilowday si diiran oo ay daadihinayeen qaar ka mid ah xubnihii marka horaba casuumaada u fidiyay magaalooyinka kasoo qaybgalay shirkaa, isla markaana ay hamuun u qabeen ka soo qaybgalayaasha in ay mar uun is bartaan.\nMarkiiba nin waliba waxa uu boobay magaciisa oo sedexan si uu midba midka kale u barto. Is barasho kadib, reer Manchester ayaa waxa ay soo bandhigeen xidhiidhka ka dhexeeya samaroonka degan magaalada Manchester iyaga oo tilmaamay inuu xidhiidhkoodu u baahan yahay in korloo sii qaado sida kan reer Westmidlands iyo Northampton oo kale, una soo jeediyay walaalaha reer Westmidlands in ay talooyin ka siiyan sida ay isku urursadeen iyo halkii ay ka bilabeen ururka la magac baxay Samasons.\nIntaa kadib, hadalkii waxaa halkaa kasii amba qaaday gudoomiyaha ururka reer Westmidlands iyo gudoomiye kuxigeenkiisa oo labadooduba si fiican u qaadaadhigay halkii ay ka bilabeen isku ururinta beelaha Samaroon ee degan Birmingham iyo nawaxigeeda iyo sida ay muhiim u tahay in ay beelaha samaroon meelwaliba ay joogan isku ururaan oo ay waliba ka shaqeeyan hormarka umadooda. Waxay kaloo ku dareen UK dhexdeeda in ay muhiim tahay in la is barto gabi ahaanba beesha samaroon dhexdeeda lana joogteeyo dadaalka hormarinta is barashada ilaa iyo xad la gaarsiiyo samaroonka ku dhaqan UK kan ugu yar iyo kan ugu wayn ay isbartaan is barasho dhab ah oo ay u aayaan gabi ahaanba samaroonka ku dhaqan meelaha ka baxsan UK, taasi oo looga gol leeyahay ugu dambeynta in lagu abuuro jawi ay beelaha Samaroon danahooga guud uga tashato.\nSi kastaba ha ahaatee waxaa ka muuqatay kasoo qaygalayaasha madashaa farxad aad u fara badan iyo in ay maanta taabagashay ayaa ka talintii beelaha samaroon mar hadii heegan loogu jiro sidii looga talin lahaa masiirkii beelaha samaroon meel waliba oo la joogo.\nWaxa wada hadalkii ka socday halkaa isna ku xoojiyay talooyinkiisa sarkaal ka socday saraakiishii ka timid magaalada Northampton oo in badan ku celceliyay ‘’waxaan idinku dardaarayaa in aad marwaliba badisaan kulamadiina aad kaga tashanaysan aayaha umada samaroon ee ku dhaqan magaalooyinka UK’’.\nWaxa sidoo kale iyaduna xusid mudan oo meesha fadhiyay oo isna hadalkiisa isugu soo biya shubay, ‘’nin walibow ka fikir sanduuqa aad ku dhexjirtid dibadiisa’’ oo isaguna ahaa aqoonyahan ka mid ahaa xubnihii sababay in uu qabsoomo shirkan ka dhacay magaalada Manchester isla markaana ka mid ah aqoonyahanada beelaha samaroon ee degan magaalada Manchester.\nGabagabadii, waxa la is dhaafsadaba araa iyo aragtiyo kala duwanba, kuwaa oo u badnaa intuba wax wada qabsi, dhaqaale abuur iska warhayn iyo isku xidhnaan joogta ah meel waliba oo ay ku dhaqan yihiin beelaha samaroon ee degan magaalooyinka UK. Waxaa lagu soo afjaray in ay gobolkasta iskood isku soo aagaasimo samaystaana gudi lagala soo xidhiidho waxii ay u baahato Beelaha samaroon eek u dhaqan gudaha dhalka UK iyo dibadiisaba. Isla markaana ay marwaliba beelaha samaroon iska warhayn karaan xidhiidhkooduna xoogaanado. Taasi oo suuro galin karta in mustaqbalka la isku wada darsoomi doono marka ay magaalo waliba iskeed isku soo abaabusho.\nMarkii lagu wada qadeeyay madashii, waxay ku dhamaatay dardaaran la isku dardaaray hormarka bulsha waynta beelaha samaroon iyo in ay waajib ku tahay nin waliba oo samaroon ah ka shaqaynta hormarka umadiisa.


Daraasad Cusub: Quraac La’aanta Waa Loo Dhintaa – Goobjoog News\nDaraasad Cusub: Quraac La’aanta Waa Loo Dhintaa\nDaraasad cilmiyeed cusub ayaa sheegaysa in raashinka quraacda oo la iska dhaafo ay sababi karto xididadda dhiigga oo xirma isla markaana ay ka dhalaneyso geeri xilli hore ah.\nDaraasaddan oo natiijadeeda lagu faafiyay joornaalka mac’hadka caafiimaadka wadnaha ee dalka Mareykanka, ayaa cilmibaarayaashu ay arkeen dhibaato baaxad leh oo soo gaartay halbowlayaasha dhiigga dadka quraacda aan cunin, iyadoo saameynta dhibaatadu ka sii muuqaneyso xataa markii la daaweeyo qofka.\nDaarhaggan cusub ee cilmibaarista ayaa la rajeynayaa inuu wax badan ka tarto xakameynta cudurada wadnaha oo muddooyinkii dambe noqday dilaaga ugu ba’an ee aadanaha galaafta.\nUrurka caafimaadka adduunka ayaa horey u sheegay in 17 milyan iyo 700 kun oo qof ay naftooda ku waayeen sanadkii 2015 cudurada wadanaha iyo xidida halbowlayaasha dhiigga la xiriira.\nValentin Fuster oo ah maamulaha isbitaalka Mount Sinai ahna tifaftiraha joornaalka mac’hadka caafimaadka ayaa yiri:\n“Dadka aan quraacan, waxay ku nool yihiin caado aan caafimaad ahayn”, waxaa kale oo uu sii raaciyay “Quraac la’aantu waa caado xun, waxaa habboon inaad iska deynno, si aan uga fogaanno cudurrada wadnaha ku dhaca.”\nDaraasaddan ayaa waxaa ka qeybgalay 4 kun oo shaqaale ah oo ku nool dalka Spain oo si gaar ah loola socday xaaladooda caafimaad muddo 6sano ah.\nNatiijadu dadkii darasadda ka qeybgalay ay noqotay in 25% ka mid ah ay qaadanayeen quraac wanaagsan, 70% qof ay qaadanayeen quraac iska caadi ah, halka inta soo hartay oo 5% ay quraac la’aan ku baxayeen subax kasta.\nWaxaa kasoo baxday cilmibaarista in qolooyina ugu dambeeya ee quraac la’aanta ah aaney caadadoodu habbooneyn oo mid caafimaadna aaney ahayn, cudurada wadnaha iyo kuwa ku dhaca halbowlayaasha dhiigana ay u nugul yihiin.\nSi kastaba, waxaa habboon inaan iska ilaalinno quraac la’aanta oo aan u wanaagsaneyn, nafteenna iyo nolosha oo sida la sheegayna geeri nafteenna u keeni karta.\nLabo Ruux Oo Soomaali Ah Oo Lagu Diley London\nUNICEF: Ma Jiraan Erayo Aan Ku Cabbirno Dhibaatada Syria\nShirkadda Yahoo: 3 Bilyan oo E-mail ayaa la Jabsaday 2013


Xildhibaan Maxamuud Cali Magan “Dalkeyga beec ma ahan, dadkiisuna badeeco ma ahan” – Kalfadhi\nSeptember 24, 2019 September 24, 2019 Hassan Istiila\nXildhibaan Maxamuud Cali Magan, oo ka tirsan Golaha shacabka ee Baarlamaanka Federaalka Soomaaliya, oo shalay kamid ahaa xildhibaanno shir jaraa’iid ku qabtay magaalada Muqdishu, ayaa si weyn taageero ugu muujiyay dowladda, kaddib go’aankii ay ku xayirtay diyaarad magaalada Kismaayo u qaadi laheyd, madaxweynihii hore ee dowladdii-kumeel-gaarka Soomaaliya Sheekh Shariif Sheekh Axmed.\nXildhibaan Magac, oo kamid ah mudanayaasha laga soo doortay deegaannada Jubbooyinka, ayaa sheegay in siyaasiga laga doonayo in uu dadka u cadaalad fallo, oo haddii shalay la dulmay ay maanta yiraahdaan ma doonayo in mar kale la dulmo shacabka.\nWaxaa uu sheegay in wax laga xumaado ay tahay in madaxweynayaal hore dalka usoo maray in maanta ay aadaan Kismaayo oo aan doorasho ka dhicin. Sidoo kale waxaa uu yiri “Dalkeyga beec ma ahan, dadkiisuna badeeco ma ahan”.\nMadaxweynihii hore ee Soomaaliya Shariif Sheekh Axmed ayaa dhalleeceeyey dawladda Soomaaliya kadib markii laga hor-istaagay in diyaaraddii uu raaci lahaa ay u safarto magaalada Kismaayo.\nShariifka ayaa doonayey inuu ka qayb-galo caleemo-saarka hoggaamiyaha Jubaland Axmed Maxamed Islaam Axmed Madoobe.\nShir jaraa’iid oo uu shalay ku qabtay magaalada Muqdisho, ayuu ku sheegay in go’aanka lagu xayiray uu ka hor-imanayo xadgudubna ku yahay xoriyadda socdaalka ee muwaadinka.\nSheekh Shariif ayaa sheegay in xukuumadda talada haysa ay waddo khaldan ku waddo dalka, loona baahan yahay in laga bad-baadiyo.\nSharciga dhismaha guddiyada la-dagaallanka Musuq-maasuqa, imisa bilood ayuu horyaallay Madaxweyne Farmaajo?


Yusuf Garaad: 12 - ka Oktoobar, K'naan, Xalane iyo Muuro\nWaddaniyiintii hore iyo kuwa maanta ahba waa in aan ku faannaa kana warqabnaa. K'naan wuxuu ka mid yahay ragga calanka Soomaaliya boorka ka jafay oo masrax caalami ah ku soo bandhigay, ka dib markii lagu martiqaaday in uu ka heeso furirtaanka cayaaraha adduunka.\nK'naan waa nin dhallinyaro ah, xoog ah oo shaqeysta. Waan u hambalyeynayaa. In badan oo kalena waan ka sugeynaa.\nLaakiin aan is xusuusinno oo aan is weydiinno xaggeen ku ognahay halgamaagii weynaa ee SYL, Maxamuud Yusuf Muuro?\nWuxuu ahaa ninkii si mutaddawcnimo iyo naftii horennimo ah isu tallaalay isaga oo iska dhigaya Cabdullaahi Ciise. Si Cabdullaahi oo safar ahaa uu uga badbaado sun laga baqay in gumeystuhu uu ugu daro tallaalka ama ugu yaraan laga baqay in uu ku qandhado tallaalka.\nMuro isaga ayaa aqbalay wixii Cabdullaahi lagu duri lahaa in isaga lagu duro, si Cabdullaahi u badbaado oo isaga oo badqaba uu u tago New York oo ka akhriyo khudbaddiisii taariikhiga ahayd ee Gobinnimo-doonka.\nKhudbaddaas waxaan akhristay sannado badan ka dib aniga oo jooga London, ilaa iyo haddana ma arag khudbad u dhiganta oo masrax caalami ah uu ka jeediyay hoggaamiye Soomaaliyeed weliba marka loo eego xilligaas aqoonta Soomaalidu sida ay u koobnayd.\nGeesiyaalka aan magacoodu ka go’i doonin xusuusta shacabka Soomaaliyeed waxaa ka mid ah Maxamed Cabdulle Xalane, oo ku dhashay Ceel Buur, kuna geeriyooday, Wajaale, isaga oo diiday in uu dib u gurto isaga oo aan calanka Soomaaliya ka qaadan goobta ama aan ku daaficin.\nXalane isaga waxaa maamuusay Dowladdii Kacaanka waxaana loogu magac daray Dugsi militeri oo ku yaala magaalada Muqdisho.\nK'naan iyo Muuro iyo inta u soo halgantay xornimadeenna iyo inta maanta u taagan badbaadinta iyo horumarinta Soomaaliya in calankeenna kor laga yeelo, Ilaaheey ha guuleeyo.\nPosted by Yusuf Garaad at 15:47:00\nAhmed Hilowle 12 October 2015 at 17:17\nDoco iyo ammaan ayaan u dirayaa dhamaan intii u soo halgantay gobanimada Somaliya.\nHaday maanta joogi lahaayeen, murugo iyo uur-ku-taalo ayay u dhiman lahaayeen.\nShantii Somaliya inay isku keenaan ayaa hamigoodu ahaa. Maantana, labadii nasiibka u yeelatay inay is raacaan ayaa lix iyo kabadan loo qaybinayaa.\nUma jeedo iftiin ka bidhaamaya dhamaadka godka aan ku socono.\nWaxaa niyadayda sii dilaya: inaynaan wali garan wixii dhacay iyo sababta keentay midna.\nAhmed Hilowle 12 October 2015 at 17:18\nAbdourahim Ibrahim Ismail 12 October 2015 at 23:08\nSomaliland iyo Somalia, halkaa aay sartu ka qudhun taay waa Shantii somaliyeed haa la mideeyo.\nBal dadka wali is leeh somali waa mid, hal aan waydiiyo : Dawlada jaabuti, marki aay qadanaaysa xoriyada , barlamanka xamar miyaan laga ogalaan inaay jabuuti dal xoor ah noqoto ?\nHaadi aay jawabtu tahay ha. Hadaba shan somaliyeed maa jirto ee waa 4 ayaa soo hadhaay. Markaa hadi shantii somaliyeed been noqotay oo jabuuti dal xoor ah loo ogal yahay, maxaad uu xaasidaysaan Somaliland, macaal Yusuf Garaadkiisan ku dheeh oo ????\nAli Omar 13 October 2015 at 10:33\nAniga aya noqon doona geesiga xiga ee ka danbeeya MUURI wayo mardhow ayan ka dul taagi doona calanka SOMALIA, JIG JIGA iyo WAJEER insha allh ilaah kuma adka taaas wana ku jiifta kama hadlaya SOMALILAND iyo gobalada Soomaaliya .\nadam abdiqani Awale 17 October 2015 at 16:29\nMohamoud Bashir Mohamed 13 October 2015 at 18:26\nYuusuf Garaadow maxaa kugu kalifay inta aad isku Reerka tihiin soo qaadato bes ? Mise Qabiil aan Qabiilkaaga ahayn halgamaa Somaliyeed maleh ?\nAbdul kaka 13 October 2015 at 20:11\nyusuf garaad mano shegi karta Cawale wuxu qabte


Adama Traore Oo U Deyriyay Liverpool & Barcelona, Paulo\nBy Balaleti\t On Oct 19, 2020\nAroornimo wanaagsan akhristayaasheena sharafta leh meel kasta oo aad dunida ka joogtaan, shabakada laacib waxay saaka idiin soo gudbineysaa wararkii ugu waa weynaa ee saaka lagu qoray wargeysyada ka soo baxa dalka Ingariiska kuwaasoo ugu magaca weyn.\nXuquuqda wararkaan waxaa iska leh wargeysyada uu magacooda ku hor qoran yahay.\nMadaxa Borussia Dortmund ayaa rajo cusub ku abuuray kooxda Manchester United oo muddo dheer dooneysay xiddiga garabka ka ciyaara ee Ingariiska Jadon Sancho oo 20 sanno jir ah ka dib markii uu sheegay in ciyaaryahanka uusan aheyn mid aan la iibin karin. (Daily Star)\nMan United ayaa sidoo kale bartilmaameedsaneysa saxiixa 16 jirka kooxda Sporting Lisbon oo lagu magacaabo Luis Gomes. Xiddiga khadka dhexe ee Portugal ayaa waxaa dalkiisa looga yaqanaa Luis Figo-ha cusub. (Daily Mirror)\nQaabka cajiibka leh ee uu James Rodriguez kula qabsay nolosha Premier League isagoo wacdarro u dhigaya Everton ayaa waxaa ka xumaaday kooxdiisa hore ee Real Madrid kuwaasoo filayay inuu ku fashilmayo horyaalka Ingariiska. (Daily Mirror)\nXiddiga garabka ka ciyaara ee Wolves Adama Traore oo 24 sanno jir ah ayaa ku dhow inuu iska diido xiisaha Barcelona iyo Liverpool si uu u saxiixo qandaraas cusub oo uu isbuucii ka qaadanayo kooxda Wolves 100 kun ginni. Weeraryahanka reer Spain ayaa Wolves kaga soo biiray kooxda Middlesbrough sannadkii 2018. (The Sun)\nDaaficii hore ee Liverpool Jamie Carragher ayaa sheegay in kooxda ay qasab ku tahay inay la soo saxiixato daafac dhexe oo cusub ka dib markii Virgil van Dijk oo 29 sanno jir ah uu dhaawacmay kulankii ay la ciyaareen Everton. (Daily Mail)\nWayne Rooney oo tababare iyo ciyaaryahan ka ah kooxda heerka labaad ee Derby County ayaa sugaya natiijada baarista Korona Fayras maanta oo Isniin ah ka dib markii uu ogaaday in saaxiib ka iibiyay saacad uu qabo cudurka Korona Fayras. (Daily Telegraph)\nWeeraryahanka Argentina Paulo Dybala oo 26 sanno jir ah ayaa waxa ay isku dhaceen madaxa kubada cagta Juventus Fabio Paratici intii ay u socdeen qolka labiksa ka dib markii laga saaray shaxda kooxda kulankii Sabtidii. (Daily Mail)\nXiddiga garabka ka ciyaara ee Faransiiska Allan Saint-Maximin oo 23 sanno jir ah ayaa noqday mid ka mid ah xiddigaha ugu mushaharka badan Newcastle markii uu saxiixay qandaraas cusub oo lix sannadood ah, mushaharkiisa waxa uu ku dhow yahay labo jibaarka mushaharkiisa hore oo ah 70 kun ginni. (Newcastle Chronicle)\nXiddiga garabka ka ciyaara ee Liverpool Harvey Elliot oo 17 sanno jir ah ayaa baaris ku sameeyay ciyaartoyda Blackburn ka hor inta uusan ogolaanin inuu heshiis amaah ah ugu wareego kooxda heerka labaad.\nKooxaha heerka hoose ee Ingariiska ayaa ku hanjabaya inaysan bixin doonin canshuurta sannadkan iyagoo ku qasbaya in dowlada ay dhaqaale ahaan caawiso madaama ay burbur qarka u saaran yihiin sababo la xiriira Korona Fayras. (The Sun)\nGareth Bale ayaa ahaa ciyaaryahanka kaliya ee Real Madrid ee diiday inuu dhimo mushaharkiisa madaama Korona Fayras uu dhaqaale xumo abuuray iyadoo ciyaartoyda kale ay aqbaleen mushahar dhimis boqolkiiba 10 ah. (Daily Star)\nBalaleti 122 posts\n[Série] Côte d’Ivoire, the world chief in cashew nut manufacturing, is embarking on processing\nA ministerial mission from ECOWAS in Côte d’Ivoire to attempt mediation


Chelsea ayaa lagu soo waramayaa inay heshay war weyn oo ku saabsan Erling Braut Haaland , warkaasi oo ah in ciyaaryahanka qudhiisa uu xiiseynayo u dhaqaaqista Stamford Bridge.\nThomas Tuchel ayaa loo maleynayaa inuu mudnaanta siinayo u dhaqaaqista weeraryahan cusub oo heer caalami ah xagaagan, iyadoo mustaqbalka Tammy Abraham aan la hubin iyo Timo Werner oo la halgamaya la qabsiga kubada cagta Ingariiska.\nBlues ayaa lala xiriirinayay inay dib ula soo saxiixato Romelu Lukaku , laakiin ciyaaryahanka heerka caalami ee dalka Belgium ayaa dhawaan diiday inuu ka tago Inter Milan xagaagan.\nSi kastaba ha ahaatee, The Telegraph ayaa warinaysa in Haaland uu jeclaan lahaa inuu u wareego Chelsea, wuxuuna ku faraxsan yahay inuu sugo 12 bilood oo kale ka hor inta uusan la xiriirin tababarihii hore ee Dortmund Tuchel.\nDortmunt ayaa loo maleynayaa inay heystaan lacag dhan 172m si ay u cunaqabateeyaan bixitaanka Haaland xagaagan, laakiin heshiiska lagu fasaxayo xidiga Norwey wuxuu la micno yahay in lagu heli karo qiimo 66m ah marka la barbardhigo sanadka soo socda.\nHaaland ayaa xilli ciyaareedkii 2020-21 ku soo gabagabeysay 41 gool iyo 12 caawin 41 kulan uu ciyaaray tartamada oo dhan, waxaana uu dhaliyay goolkii guusha ee Norway kulankii ay 1-0 kaga badiyeen Luxembourg horaantii bishaan.\nRelated Topics:BiiroBrautCadeeyayErlingHaalandkooxdakooxda.com wararka maantalaacib soWararka CiyaarahaWararka Maantawararka maanta ethiopiawararka maanta hiiraan onlineXiiseenayo\nWararka Maanta : Isku Aadka Premier League Oo La Shaaciyay: Furitaanka Usbuuca Hore,...\nWararka Maanta : Somaliland: Natiijooyin cusub oo doorashooyinka wakiilada iyo deegaanka ah ...


Posted by admin on August 11 2013 16:13:21\nHS:-Magaalada B/weyne oo ay wali ku sii qulquleyso lacagtii Shilin Soomaaliga false-da aheyd ee uu magalada Cadaado ku daabacayey Maxamed Aden Tiiceey oo dhalasho Mareykan ah heysta, maxaase ka jira in Mr Tiiceey ay aqoonyahano Soomaaliyeed oo fadhigoodu yahay Washington ay dacwad ku furayaan dhawaan.Wararka Caawa.\nHS:- Dalka Soomaaliya waxaa Ka socda dagaalo wajiyo badan oo lagu xalaaleysanayo hantida shacabka ka soo daalay colaada iyo dagaalada sokeeye. hadaba waxaa gudaha wadanka Soomaaliya laga hirgaliyey mashiino lagu daabaco lacagaha Shilin Soomaaliga falsada ah kuwaasi oo yaala Suuqa Bakaraha Magaalada Mogdishu, wadanka Suudaan oo mudo u soo daabaci jiray madaxweyne Shariif isaga qudhiisa wali lama oga inuu sidii iskaka daabaco waxaase la qirsan yahay in ay labo warshadood oo waaweyn yaalaan magaalada Mogdishu iyo Cadaado.\nHadaba mashiinka 1aad waxuu ku dhax yaalaa suuqa Bakaaraha waana kan ugu weyn ee dalka Soomaaliya yaala ee lagac intii la doono lagu daabaco midka kalena waxuu ku yaala magaalada Cadaado oo ka tirsan gobolka Galgaduud.inta aanan faalo dheer u galin warshada taala Suuqa bakaaraha waxaanu hada si horu dhac ah uga waxbixineynaa magaalada Cadaado.\nMagaalada Cadaado waa magaalo xarun u ah burcad badeeda Soomaaliya waxaana magaaladaas mudo 2 sano ku dhawaad geeyey warshad sameysa lacagta shilin Soomaaliga bugta ah nin heysta dhalashada wadanka Mareykanka oo lagu magacaabo Tiiceey oo sheegan jiray maamul hal magaalo ka dhisan oo la yiraahdo Ximin iyo Xeeb. Tiiceey oo ka faaideysanaya lacago badan oo ay burcad badeeda Soomaaliya ka heleen maraakiibta lagu aftuubto biyaha badweynta Hindiya amaba xeebaha Soomaaliyeed ayaa warshada hada lacagta sameysa sida warar horudhac ah lagu helayo kula shirkoobay mid ka mid ah hogaamiyaasha Burcad Badeeda oo lagu magacaabo Afweyne kana soo jeeda beesha Habargidir gaar ahaan Jufada Saleemaan oo uu Mr Tiiceey ka soo jeedo isaguba.\nWarshada ayaa waxey maalintii soo saartaa 175 Million oo shilin Soomaali ah oo u dhiganta 15 kun oo dolar maalintii lacagtaas oo %80 loo daabulo Hiiraan gaar ahaan magaalada Béweyne oo ah goobta kaliya ee ay dalka Soomaaliya ka shaqeyso,waxaana daabaca labo injineer oo u dhashay dalka Hindiya.inkasta oo ay hubin badan u baahan tahay halkii warshadaas laga keenay ayaa hada waxey dadka cadaado qaarkood sheegayaan in laga soo iibiyey dalka South Africa.\nMr Tiiceey ayaa ah nin ku noolaa mudo dalka Mareykan markii ay dhawaan shacabka Hiiraan ka dhiidhiyeen sida hantidooda loo dhacayo ayna baanaan baxyo waaweyn sameeyeen ayaa waxaa hal mar kor u kacay maciishadii sida la rumeysan yahayna iyagoo aan cidna ka baqeynin waxey rag ku sugan Cadaado idaacadaha ka sheegeen in ay si kumeel gaar ah u xireen warshadii daabaceysay lacagta false-da ah. bal ka warama magaalada lagu daabacayo lacagtaas waa magaalada ay ka soo jeedo xaaska Réwasaaraha Soomaaliya Caasho Xaaji Cilmi.\nSidoo kale bal ka warama madaxweynaha, Réysulwasaaraha iyo gudoomiyaha baarlamanka wadanka ka jira maanta ee idaacadaha ka dhageysanayo in ay warshad dadka lagu dhacay ay ku taalo Cadaado ee aan ka hadli karin waliba la leeyahay waxaanu u xirnay si kumeel gaar ah masuuliyadna sheeganaya.\nSikastaba aqoonyahano Soomaaliyeed oo uu fadhigoodu yahay magaalada Washington DC ayaa hada bilaabay sidii ay Mr Tiiceey oo heysta dhalashada Mareykanka ku furaan dacwad aan la oegyn inta ay qaadan doonto laakisne u muuqata mid dhab ah.\nMr Tiiceey oo ay hada ku socoto baaritaano kala duwan ayaa hadane waxuu dalka Mareykanka ka degan yahay magaalo lagu magacaabo BurnVille oo ka mid ah gobolka Minasota waxeyna xaaskiisa oo ka soo jeeda beesha Habrgidir gaar ahaan jufada Ceyrka iyo caruurtiisuba ku nool yahiin guryaha low income-ka loo yaqaano ee ay dowlada Mareykanka dejiyaan dadka saboolka ah waxuuna kaka nool yahay coplex loogu magac daray Chancellor Manor adresska rasmiga ah waxaan soo bandhigeynaa marka ay bilaabato dacwada maadaama uu hada gacanteena ku jiro.\nMr Tiiceey waxuu dalka Mareykanka qaab qaldan ku soo galiyey wiil uu dhalay ninka ugu sareeya burcada Soomaaliya ee loo yaqaano Afweyne wiilkaasi oo hada ku nool dalka Mareykanka.\nSikastaba Mr Tiiceey ayaa masuuliyadii uu sheeganayey iskaka tagay kedib markii uu dareemay in wax yaabaha uu faraha kula jiro ay danbiyo noqon karaan mustaqbalka.\nSikastaba warshadii sidii ayey wali u daabaceysaa lacagtii magaalada Bélet-weynane sidii ayey ugu qulquleysaa sida aanu ku heleyno xogag kala duwan iyadoo qaab ka duwan qaabkii hore ee loo isticmaali jiray gawaarida loo bedelay dhinaca xoolaha in lagu soo galiyo.\nIsku soo duuboo dalka Soomaaliya dhibaato aan beeshaani aheyn kama jirto waxeyna isku qeybiyeen qaar dadka dhulkooda iyo beerahooda kula dagaala sida dagaalka ay hada ka wadaan Shabelaha Hoose iyo kuwo si xeeladeysan dadkii hantidooda u dhacaya oo warshado u sameystay.\nLa soco wararkeena danbe iyo macluumaad dheeri ah oo ku saabsan Mr Tiiceey sida uu bulshada Soomaaliyeed u dhacay inagoo waxyaabo badan daaha ka rogi doono.


Wararka Maanta: Khamiis, May 23, 2013-Bannaanbax lagu taageerayay Mooshinkii ay Xildhibaannada Baarlamaanku ka laabteen oo Muqdisho ka dhacay (SAWIRRO)\nDibadbaxyaasha oo ka kala yimid degmooyinka gobolka banaadir ayaa ku dhawaaqayay erayo ay ku taageerayaan dowladda Soomaaliya iyo xubnaha baarlamaanka ee ka laabtay mooshinkii looga horjeeday xukuumadda.\n“Waxaan ku faraxsannahay in dibadbaxan uu maanta ka dhaco Muqdisho iyo dowladda Soomaaliya, runtiina waa mid aan wanaagsanayn in xilligan laga keeno xukuumadda mooshin, taasoo dib u dhac ku keeni karto dhibaatadii horay looga soo gudbay,” ayuu yiri guddoomiyaha degmada Xamar-weyne, C/llaahi Sahal Gar-dhuub oo ku hadlayay magaca guddoomiyeyaasha degmooyinka gobolka Banaadir.\nSidoo kale, guddoomiyaha degmada Xamarweyne ayaa sheegay in looga baahan yahay xukuumadda Soomaaliya inay saxdo khaladaadka keenay in mooshin laga keeno, si looga fogaado in mooshin kale laga keeno.\nKu xigeenka guddoomiyaha gobolka Banaadir ee dhinaca nabadgalyada, Warsame Joodax oo isaguna la hadlay dibadbaxayaasha oo isugu soo ururay barxadda Sayidka ayaa sheegay in wax lagu farxo ay tahay in dadka ku nool Muqdisho ay muujiyaan sida ay ugu faraxsan yihiin mooshinkii xukuumadda laga keenay ee laga laabay.\n“Xilligan looma baahna in mooshin laga keeno xukuumadda, waayo wuxuu wax u dhimayaa horumarka ay xukuumaddu gaartay,” ayuu yiri Joodax oo ku daray hadalkiisa in maamulka gobolku iyo shacabka ay si isku mid ah u soo dhaweynayaan ka laabashada mooshinkaas.\nAfhayeenka gobolka Banaadir, Maxamed Yuusuf oo isaguna la hadlay dadkii dibadbaxa dhigayay ayaa sheegay inay waddaniyad muujiyeen shacabka ku nool gobolka Banaadir, isagoo sidoo kalena hamblayo u diray AMISOM iyo ururka Midowga Afrika.\n“Ciidamada Midowga Afrika wax weyn ayay ka qabteen dalkeenna, hambalyo ayaan u diraynaa iyaga iyo ururka Midowga Afrika oo sabab u ahaa in dalka ay yimaadaan si ay u taageeraan shacabka iyo dowladda Soomaaliya,” ayuu yiri afhayeenka gobolka oo ugu baaqay shacabka inay qayb ka qaataan dib u soo celinta amniga caasimadda iyo dib u dhiskeeda.\nMas’uuliyiinta ka hadlay dibadbaxa ayaa waxaa ka mid ahayd guddoomiyaha haweenka gobolka Banaadir, Jawaahri Baarqab oo sheegtay in shacabku ay taageersan yihiin waxqabadka xukuumadda, taasna ay tahay midda maanta ay isugu yimaadeen shacabka Muqdisho si ay shucuurtooda u muujiyaan.\nDadweynaha dibadbaxa dhigayay ayaa waxay socod kusoo mareen xaafado ka tirsan Muqdisho, iyagoo ku qaylinayay erayo ay ku taageerayaan dib uga laabshadii mooshinkii ka dhanka ahaa xukuumadda Soomaaliya.\nBannaanbaxan ayaa kusoo beegmaya iyadoo maalin ka hor Muqdisho lagu qabtay dibadbax kale oo lagu taageerayay isla xukuumadda Soomaaliya dadka ku nool Muqdisho shana ay ku dalbanayeen in laga laabto mooshinkii ka dhanka ahaa xukuumadda Soomaaliya.


4 Kun oo Arday oo Maanta Imtixaanaad u Fariisanaya Jaamacadda Muqdisho (Dhageyso + Sawirro ) – Goobjoog News\n4 Kun oo Arday oo Maanta Imtixaanaad u Fariisanaya Jaamacadda Muqdisho (Dhageyso + Sawirro )\nMaanta waxaa imtixaamkii dhextaalka u fariisanaya illaa 4 kun oo arday oo ka tirsan jaamacadda Muqdisho sida wariyeyaasha u sheegeen maamulka jaamacadaasi oo ka mid ah kuwa ugu waaweyn ee dalka.\nMaxamed Xasan Nuur oo ah Diiwaanhayaha Jaamacadda Muqdisho ayaa warfidiyeenada u sheegey in imtixaamka uu bilaabanayo maanta oo ay taariikha ku beegantahay 3-da bisha, uuna soconayo illaa 15 bishani Janaayo.\nArdayda waxa ay imtixaamka kala galayaan labada galin, galinka hore waxa uu bilaabanayaa 8:30 subaxnimo, wuxuuna soconayaa illaa 11:30 barqonimo, halka galinka dambe uu bilaabanayo 1:30 duhurnimo illaa 4:30 casarnimo. Taasi oo ka dhigan in uu soconayo 3 saacadood oo xiriir ah.\nWaxaa imtixaamka u fariisanaya illaa 90 fasal oo ka kooban 29 takhasus oo hoos imaanaya 9 kulyadood.\nWaxaa soo hagaagaya xaaladda waxbarasho ee dalka haddii ay ahaan lahayd xagga tayada iyo waliba tirada ardayda iyo goobaha waxbarashada, hase yeeshee kaalintii dowladda ayaa wali meesha ka maqan.\nSawir Qaade : Ibraahim Xaaji\nMaxaa u Qabsoomay Dowladda Federaalka Todobaadkii Aynu Kasoo Gudubnay (War-saxaafadeed)\nRa’iisul Wasaare Cumar Cabdirashiid iyo Danjiraha Midowga Afriga Ee Soomaaliya Oo Arimo Badan Ka Wada Hadlay


Mogadishu Journal » The Sun oo ogaatay xilliga tababare Mourinho laga eryi doono Man United\nThe Sun oo ogaatay xilliga tababare Mourinho laga eryi doono Man United\nWargeska The Sun ayaa siweyn isugu hawlay inuu ogaado waxa ka socdo garoonka Old Trafford madaama macalin Jose Mourinho mustaqblkiisa Man United dood ka taagan tahay.\nCayaartooyda kooxda Man United iyo dhamaan shaqaalaha kale ee kooxda ayaa isku raacsan in macalin Jose Mourinho shaqada Old Trafford laga diro si kooxda xasilooni u hesho dhibaatadana uga baxdo.\nHaddaba The Sun ayaa ogaatay in Jose Mourinho la racadeen doono todobaadka dambe marka la aadayo kulamada waajibaadka qaramada oo cayaartooyda kooxda xulalkooda kala aadaan.\nSidaa darteed Man United marka ay wajaheyso naadiga Juventus dhamaadka bisha October kooxda macalin uma sii ahaan doono Jose Mourinho marba haddii la racadeenayo marka lagu maqan yahay waajibaadka gudashada qaramada.\nJose Mourinho wuxuu noqday macalin cayaartooyda Man United ka hor imaadeen taasina waxay sababtay in kooxda kulankeedii ugu dambeeyay guuldaro 3-1 kala kulantay naadiga West Ham.\nIn ka badan 800 qof oo ku geeriyootay dhul gariirka ku dhuftay Indonesia


You are here: Home Home Hadal-haynta Maalmahan: Tirsiga 21aad Xiddigaha Geeska: Foolaadka Fanka iyo Farshaxanka\nHadal-haynta Maalmahan: Tirsiga 21aad\nXiddigaha Geeska: Foolaadka Fanka iyo Farshaxanka\nMa Xiddigo habeen oo qudh ah muuqda ayaad moodaysaan. Waa Xiddigo aan hadh iyo habeenba dhicin. Habeenkii waa la wada arkaa oo cidna caad kama saarna. Xataa maalintii ayay muuqdaan oo iftiinka cadceeddu ma qariyo. Indho waliba ma arkaan maalintii ee indhihii caafimaad qaba ayaa arka. Indhaha naca iyo naxligu dhaamiyay ma arkaan. Magaca ka miskiin ma aha oo waa Xiddigo, weliba waa Xiddigihii Geeskan aynu adduunyada ka deggen nahay. Waa Xiddigihii Somaliland……Waa xiddigo Soomaaliyeed. Ka-naxow nafta waa.\nMa maqli jirteen: “Ninkii maalintaa baxaya indhaha ayaa casaada.” Xukuumadda gabbaalkeed dem odhanayaa, waxay la collowdaa: Saxaafadda, Hal-abuurka, Qalinleyda, Dhallinyarada iyo Fannaaniinta. Alleylehe xukuumaddeenna xadhiggeed-sidato ayaa tabtaas ah maanta oo malaggeedii galay. La-ye Xiddigihii Geeska ayay isku doonatay. Waxaan maqli jiray bad-bad aan la gelin ayaa jirta, geelana waxay ugu daran tahay maalinta uu ciin daaqaa.\nAniga iyo dibad ayaanu nahay. You tube-ka ayaan wehel ka doonay. Waxaan weydiiyay: “Horto ninkii BK maxaa hees ugu dambeeyay?” Ku-ye: “Oo war-li’idaa! Miyaanad weli maqal Heesta Qardhaas ee Hani curiyay, Furinlena tumayo.” Anigii baa intaan isku khajilay hadalba iga soo bixi waayay.\nHeestii ayaan raadiyay. Ninkii BK oo sidii Baar-caddaha ku dhex bururay kumaankun dhallinyaro ah oo dhinac walba iskaga xeeray. Tabtii Baar-caddeyaashii lahaa Qowdhan Cali, Xiid iyo Xabbad Ibraahin (Dhaban-daran) ayuu BK isla maqan yahay. Shaabuuggii ma sidan laakiin marag-ma-doon ayay ahayd in uu jibbada qal-dhebayay. Reer Jabuutina waxay yidhaahdaan: Wuu shawakhay, halka ay reer Xamarku ka yidhaahdaan wuu bururay. Ma heesayo oo keliya, bal se waa dareen-hees ereyada ka soo jaraya meel la og yahay. Waa maxay reenka iyo dunuunuca ka baxayaa. Waa tabtii Cabdillaahi Suldaan odhan jiray: “Bulxankayga feedhaha la mood, bahalki weynaa.” Barbaartii madasha joogtay ayaan ka yaabay, markaas ayaan hoos isu idhi: “Maxaa loo lahaa dhallinyaradii way tahriibtay.” Ragna kuwa, kuwaa Xiddigaha isku diray ayaa ugu liita.\nWaxaan soo xusuustay maansadii Damaashaad ee Gaarriye ee lahayd:\nDigtii horeba wixii saar lahaa, dabar-la’aan gooste,\nSidii geel dar loo horaya golaha, deyran lagu oogsay,\nDuumada sideedii jibbada, laysku wada daaray,\nBal waxay dhallinyaradaa heesaha iyo fanka u go’doontay ku eedaynayaan u fiirsada. Waxa eed looga dhigayaa: Weriye Xamar ka yimid oo Hargeysa joogay ayaad heeso u duubteen. Waa halkii Cabdi Iidaan Faarax e’: “Doontaba an yeellee, Damacdaba aan raacne,” Weriyahan Xamar ka yimid ee madaarka ka soo degay, ‘Visahana’ la siiyay ee haddana ka dhoofay ee maalmaha Hargeysa joogay yaa u fasaxay? Ma Xiddigaha Geeska ayaa soo geliyay oo ilaalinayay? Ciidammada dawladda ee tiro la og yahay leh ee qaarkood muwaaddiniinta guryaha ugu daataan miyaanay ogeyn? Maxaa weriyahaa loo qaban waayay inta Xiddigahan aan waxba galabsan la maagayo? Mise innaga ayaan waxba fahmin e’, Xiddigahanba waxa lagu haystaa: Habeen-hillaaca, Dharaar-dhalaalka. Ma dubaaladihii kale ayay shiiqiyeen.\nXiddigaha Geesku dal iyo dad midna hadimo uguma maqna. Xamarna in ay heshiis qarsoodiya la galaan looga baqan maayo. Ajendayaashooda kuma jirto hawl u taalla Xiddigaha Geeskana ma aha.\nWaa la yaqaannaa cidda laga shakisan yahay. Soomaalida ayaa ku maah-maahda: “Leyligu biyaha uurkiisa ku jira ayuu ka didaa.” Waxa wax laga shakiyo ah oo weliba khiyaamooyin Qaran lagu eedayn karaa cidda u dusta Xamar ee gacan-saarka qarsoodiga ah lagu xanto. Bishii Meey horraanteedii konton odey oo la socday midnimo Soomaaliyeed ayaa madaarka Hargeysa ka soo degay. Pass-port lama weydiin mana ay sidan. ‘Vise’ kuma ay soo gelin. Lacag ma ay bixin. Lama baadhin. Qaddiifaddii caseyd ayaa loo dhigay, weliba. Kuwii dhagartaa galay ayaa maanta halkii ay ka dhuuman lahaayeen Xiddigaha Geeska is-mar-marinaya.\nKuwa khiyaamada looga baqayaa ama looga shakisan yahay Xiddigaha Geeska ma aha. Waayo, iyagu waxay hidiyaanba waa Hees iyo miyuusig. Inta laga shakisan yahay ee hadimada waddaa, waa inta ku jirta shirarka iyo heshiisyada qarsoodiga ah ee dhagareed.\nWaxba yaan lagu soo meeraysan Xiddigaha Geeska. Sidii uu Macallin Gaarriyeba hore u yidhi, ayaanu leenahay:\nCadaadda ku mere,\nHashii Cosob waa tan,